
॥ नमो तस्स भगवतो अरहतो सम्मासम्बुद्धस्स॥ 


अङ्गुत्तरनिकायो 


एककनिपातपाळि 


१. रूपादिवग्गो 


१. एवं मे सुतं -- एकं समयं भगवा सावत्थियं विहरति जेतवने अनाथपिण्डिकस्स आरामे। तत्र खो भगवा भिक्खू 
आमन्तेसि -- “भिक्खवो 'ति। “भदन्ते"ति ते भिक्खू भगवतो पच्चस्सोसुं। भगवा एतदवोच - 


“नाहं, भिक्खवे, अञ्ञं एकरूपम्पि समनुपस्सामि यं एवं पुरिसस्स चित्तं परियादाय तिट्ठति यथयिदं, भिक्खवे, 
इत्थिरूपं | इत्थिरूपं, भिक्खवे, पुरिसस्स चित्तं परियादाय तिट्ठती 'ति। पठमं । 


२. “नाहं, भिक्खवे, अञ्जं एकसद्दम्पि समनुपस्सामि यं एवं पुरिसस्स चित्तं परियादाय तिट्ठति यथयिदं, भिक्खवे, 
इत्थिसद्दो। इत्थिसद्दो, भिक्खवे, पुरिसस्स चित्तं परियादाय तिट्ठती''ति। दुतियं। 


३. “नाहं, भिक्खवे, अञ्ञं एकगन्धम्पि समनुपस्सामि यं एवं पुरिसस्स चित्तं परियादाय तिड्ुति यथयिदं, भिकखवे, 
इत्थिगन्धो । इत्थिगन्धो, भिक्खवे, पुरिसस्स चित्तं परियादाय तिट्ठती 'ति। ततियं। 


४. “नाहं, भिक्खवे, अञ्ञं एकरसम्पि समनुपस्सामि यं एवं पुरिसस्स चित्तं परियादाय तिट्टुति यथयिदं, भिक्खवे, 
इत्थिरसो। इत्थिरसो, भिक्खवे, पुरिसस्स चित्तं परियादाय तिट्ठती 'ति। चतुत्थं । 


५. “नाहं, भिक्खवे, अञ्जं एकफोडब्बम्पि समनुपस्सामि यं एवं पुरिसस्स चित्तं परियादाय तिट्ठति यथयिदं, भिक्खवे, 
इत्थिफोट्टब्बो । इत्थिफोडुब्बो, भिकखवे, पुरिसस्स चित्तं परियादाय तिट्ठती''ति। पञ्चमं । 


६. “नाहं, भिकखवे, अञ्ञं एकरूपम्पि समनुपस्सामि यं एवं इत्थिया चित्तं परियादाय तिट्ठति यथयिदं, भिक्खवे, 
पुरिसरूपं । पुरिसरूपं, भिक्खवे, इत्थिया चित्तं परियादाय तिट्ठती 'ति। छटुँ। 


७. “नाहं, भिक्खवे, अञ्ञं एकसद्दम्पि समनुपस्सामि यं एवं इत्थिया चित्तं परियादाय तिट्ठति यथयिदं, भिक्खवे, 
पुरिससद्दो। पुरिससद्दो, भिकखवे, इत्थिया चित्तं परियादाय तिट्ट॒ती”ति। सत्तमं । 


८. “नाहं, भिक्खवे, अञ्ञं एकगन्धम्पि समनुपस्सामि यं एवं इत्थिया चित्तं परियादाय तिट्ठति यथयिदं, भिक्खवे, 
पुरिसगन्धो। पुरिसगन्धो, भिकखवे, इत्थिया चित्तं परियादाय तिट्ठती 'ति। अट्ठमं । 


९. “नाहं, भिकखवे, अज्जं एकरसम्पि समनुपस्सामि यं एवं इत्थिया चित्तं परियादाय तिट्ठति यथयिदं, भिकखवे, 
पुरिसरसो। पुरिसरसो, भिक्खवे, इत्थिया चित्तं परियादाय तिट्टती”ति। नवमं । 

१०. “नाहं, भिक्खवे, अञ्ञं एकफोठुब्बम्पि समनुपस्सामि यं एवं इत्थिया चित्तं परियादाय तिट्ठति यथयिदं, भिक्खवे, 
पुरिसफोटुब्बो। पुरिसफोदुब्बो, भिक्खवे, इत्थिया चित्तं परियादाय तिट्ठती 'ति। दसमं । 


रूपादिवग्गो पठमो । 


२. नीवरणप्पहानवग्गो 


११. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्नो वा कामच्छन्दो उप्पज्जति उप्पन्नो वा 
कामच्छन्दो भिय्योभावाय वेपुल्लाय संवत्तति यथयिदं, भिक्खवे, सुभनिमित्तं। सुभनिमित्तं, भिक्खवे, अयोनिसो मनसि 
करोतो अनुप्पन्नो चेब कामच्छन्दो उप्पज्जति उप्पन्नो च कामच्छन्दो भिय्योभावाय वेपुल्लाय संवत्तती”ति। पठमं। 


९२. “नाहं, भिकखवे, अञ्ञं एकधम्मम्पि समनुपस्सामि येन अनुप्पन्नो वा ब्यापादो उप्पज्जति उप्पन्नो वा ब्यापादो 
भिय्योभावाय वेपुल्लाय संवत्तति यथयिदं, भिक्खवे, पटिघनिमित्तं । पटिघनिमित्तं, भिक्खवे, अयोनिसो मनसि करोतो 
अनुप्पन्नो चेव ब्यापादो उप्पज्जति उप्पन्नो च व्यापादो भिय्योभावाय वेपुल्लाय संवत्तती”ति। दुतियं। 


१३. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्नं वा थिनमिद्धं [थीनमिद्धं (सी० स्या० कं० 
पो०)] उप्पज्जति उप्पन्नं वा थिनमिद्धं भिय्योभावाय वेपुल्लाय संवत्तति यथयिदं, भिक्खवे, अरति तन्दी [तन्दि (क०)] 
विजम्भिता [विजम्भिका (सी० स्या० कं० पी०)] भत्तसम्मदो चेतसो च लीनत्तं। लीनचित्तस्स, भिक्खवे, अनुप्पन्नञ्चेव 
थिनमिद्धं उप्पज्जति उप्पन्नञ्च थिनमिद्धं भिय्योभावाय वेपुल्लाय संवत्तती 'ति। ततियं। 


१४. “नाहं, भिक्खवे, अञ्जं एकधम्मम्पि समनुपस्सामि येन अनुप्पन्नं वा उद्भच्चकुक्कुच्चं उप्पज्जति उप्पन्नं वा 
उद्भच्चकुक्कुच्चं भिस्योभावाय वेपुल्लाय संवत्तति यथयिदं, भिक्खवे, चेतसो अवूपसमो। अवूपसन्तचित्तस्स, भिक्खवे, 
अनुष्पन्नञ्चेव उद्भच्चकुक्कुच्चं उप्पज्जति उप्पन्नञ्च उद्भच्चकुक्कुच्चं भिय्योभावाय वेपुल्लाय संवत्ततीति। चतुत्थं । 


१५. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा विचिकिच्छा उप्पज्जति उप्पन्ना वा 
विचिकिच्छा भिय्योभावाय वेपुल्लाय संवत्तति यथयिदं, भिकखवे, अयोनिसोमनसिकारो। अयोनिसो, भिक्खवे, मनसि 
करोतो अनुपपन्ना चेब विचिकिच्छा उप्पज्जति उप्पन्ना च विचिकिच्छा भिय्योभावाय वेपुल्लाय संवत्तती'ति। पञ्चमं । 


९६. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्नो वा कामच्छन्दो नुप्पज्जति उप्पन्नो वा 
कामच्छन्दो पहीयति यथयिदं, भिक्खवे, असुभनिमित्तं। असूभनिमित्तं, भिकखवे, योनिसो मनसि करोतो अनुप्पन्नो चेव 
कामच्छन्दो नुप्पज्जति उप्पन्नो च कामच्छन्दो पहीयती"ति। छटठं । 


१७. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्नो वा ब्यापादो नुप्पज्जति उप्पन्नो वा ब्यापादो 
पहीयति यथयिदं, भिकखवे, मेत्ता चेतोविमृत्ति। मेत्तं, भिकखवे, चेतोविमुत्ति योनिसो मनसि करोतो अनुप्पन्नो चेव ब्यापादो 
नुप्पज्जति उप्पन्नो च व्यापादो पहीयती 'ति। सत्तमं । 


९८. “नाहं, भिक्खवे, अञ्जं एकधम्मम्पि समनुपस्सामि येन अनुप्पन्नं वा थिनमिद्धं नुप्पज्जति उप्पन्नं वा थिनमिद्धं 
पहीयति यथयिदं, भिक्खवे, आरम्भधातु निक्कमधातु परक्कमधातु । आरद्भवीरियस्स, भिक्खवे, अनुप्पन्नञ्चेव थिनमिद्धं 

नुप्पज्जति उप्पन्नञ्च थिनमिद्भं पहीयती 'ति। अट्ठमं । 


१९. “नाहं, भिकखवे, अञ्ञं एकधम्मम्पि समनुपस्सामि येन अनुप्पन्नं वा उद्भच्चकुक्कुच्चं नुप्पज्जति उप्पन्नं वा 
उद्भच्चकुक्कुच्चं पहीयति यथयिदं, भिक्खवे, चेतसो वूपसमो। वूपसन्तचित्तस्स, भिक्खवे, अनुप्पन्नञ्चेव 
उद्भच्चकुक्कुच्चं नुप्पज्जति उप्पन्नञ्च उद्भच्चकुक्कुच्चं पहीयती"ति। नवमं । 


२०. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा विचिकिच्छा नुप्पज्जति उप्पन्ना वा 
विचिकिच्छा पहीयति यथयिदं, भिकखवे, योनिसोमनसिकारो। योनिसो, भिक्खवे, मनसि करोतो अनुप्पन्ना चेव 
विचिकिच्छा नुप्पज्जति उप्पन्ना च विचिकिच्छा पहीयती”ति। दसमं । 


नीवरणप्पहानवग्गो दुतियो। 


३. अकम्मनियवग्गो 


२९. “नाहं, भिक्खवे, अञ्ञं एकधम्मम्पि समनुपस्सामि यं एवं अभावितं अकम्मनियं होति यथयिदं, भिक्खवे, चित्तं 
[यथयिदं चित्तं (सी० पी०) एवमुपरिपि] । चित्तं, भिक्खवे, अभावितं अकम्मनियं होती"ति। पठमं । 


२२. “नाहं, भिक्खवे, अञ्जं एकधम्मम्पि समनुपस्सामि यं एवं भावितं कम्मनियं होति यथयिदं, भिक्खवे, चित्तं । 
चित्तं, भिक्खवे, भावितं कम्मनियं होती 'ति। दुतियं । 


२३. “नाहं, भिक्खवे, अञ्ञं एकधम्मम्पि समनुपस्सामि यं एवं अभावितं महतो अनत्थाय संवत्तति यथयिदं, 
भिक्खवे, चित्तं । चित्तं, भिक्खवे, अभावितं महतो अनत्थाय संवत्तती"ति। ततियं । 


२४. “नाहं, भिक्खवे, अञ्ञं एकधम्मम्पि समनुपस्सामि यं एवं भावितं महतो अत्थाय संवत्तति यथयिदं, भिकखवे, 
चित्तं । चित्तं, भिक्खवे, भावितं महतो अत्थाय संवत्तती"ति। चतुत्थं। 


२५. “नाहं, भिक्खवे, अञ्जं एकधम्मम्पि समनुपस्सामि यं एवं अभावितं अपातुभूतं महतो अनत्थाय संवत्तति 
यथयिदं, भिक्खवे, चित्तं । चित्तं, भिक्खवे, अभावितं अपातुभूतं महतो अनत्थाय संवत्तती"ति। पञ्चमं । 


२६. “नाहं, भिक्खवे, अञ्ञं एकधम्मम्पि समनुपस्सामि यं एवं भावितं पातुभूतं महतो अत्थाय संवत्तति यथयिदं, 
भिक्खवे, चित्तं । चित्तं, भिक्खवे, भावितं पातुभूतं महतो अत्थाय संवत्तती”ति। छट्टं । 


२७. “नाहं, भिकखवे, अज्जं एकधम्मम्पि समनुपस्सामि यं एवं अभावितं अबहुलीकतं महतो अनत्थाय संवत्तति 
यथयिदं, भिक्खवे, चित्तं । चित्तं, भिक्खवे, अभावितं अबहुलीकतं महतो अनत्थाय संवत्तती”ति। सत्तमं। 


२८. “नाहं, भिकखवे, अञ्ञं एकधम्मम्पि समनुपस्सामि यं एवं भावितं बहुलीकतं महतो अत्थाय संवत्तति यथयिदं, 
भिक्खवे, चित्तं । चित्तं, भिक्खवे, भावितं बहुलीकतं महतो अत्थाय संवत्तती ति । अट्ठमं। 

२९. “नाहं, भिकखवे, अञ्जं एकधम्मम्पि समनुपस्सामि यं एवं अभावितं अबहुलीकतं दुक्खाधिवहं होति यथयिदं, 
भिक्खवे, चित्तं । चित्तं, भिक्खवे, अभावितं अबहुलीकतं दुक्खाधिवहं होती "ति । नवमं । 


३०. “नाहं, भिक्खवे, अञ्ञं एकधम्मम्पि समनुपस्सामि यं एवं भावितं बहुलीकतं सुखाधिवहं होति यथयिदं, 
भिक्खवे, चित्तं । चित्तं, भिक्खवे, भावितं बहुलीकतं सुखाधिवहं होती 'ति। दसमं । 


अकम्मनियवग्गो ततियो। 


४. अदन्तवग्गो 


३९. “नाहं, भिक्खवे, अञ्ञं एकधम्मम्पि समनुपस्सामि यं एवं अदन्तं महतो अनत्थाय संवत्तति यथयिदं, भिक्खवे, 
चित्तं । चित्तं, भिक्खवे, अदन्तं महतो अनत्थाय संवत्तती 'ति। पठमं । 


३२. “नाहं, भिकखवे, अञ्जं एकधम्मम्पि समनुपस्सामि यं एवं दन्तं महतो अत्थाय संवत्तति यथयिदं, भिक्खवे, 
चित्तं । चित्तं, भिक्खवे, दन्तं महतो अत्थाय संवत्तती 'ति। दुतियं। 


३३. “नाहं, भिक्खवे, अञ्ञं एकधम्मम्पि समनुपस्सामि यं एवं अगुत्तं महतो अनत्थाय संवत्तति यथयिदं, भिक्खवे, 
चित्तं । चित्तं, भिक्खवे, अगुत्तं महतो अनत्थाय संवत्तती"ति। ततियं । 


३४. “नाहं, भिक्खवे, अञ्जं एकधम्मम्पि समनुपस्सामि यं एवं गुत्तं महतो अत्थाय संवत्तति यथयिदं, भिक्खवे, 
चित्तं । चित्तं, भिक्खवे, गुत्तं महतो अत्थाय संवत्तती 'ति। चतुत्थं। 


३५. “नाहं, भिकखवे, अञ्ञं एकधम्मम्पि समनुपस्सामि यं एवं अरक्खितं महतो अनत्थाय संवत्तति यथयिदं, 
भिक्खवे, चित्तं । चित्तं, भिक्खवे, अरक्खितं महतो अनत्थाय संवत्तती"ति। पञ्चमं । 


३६. “नाहं, भिक्खवे, अञ्ञं एकधम्मम्पि समनुपस्सामि यं एवं रक्खितं महतो अत्थाय संवत्तति यथयिदं, भिक्खवे, 
चित्तं । चित्तं, भिक्खवे, रक्खितं महतो अत्थाय संवत्तती 'ति। छटुँ। 


३७. “नाहं, भिकखवे, अञ्ञं एकधम्मम्पि समनुपस्सामि यं एवं असंवुतं महतो अनत्थाय संवत्तति यथयिदं, भिक्खवे, 
चित्तं । चित्तं, भिकखवे, असंवुतं महतो अनत्थाय संवत्तती"ति। सत्तमं । 


३८. “नाहं, भिक्खवे, अञ्ञं एकधम्मम्पि समनुपस्सामि यं एवं संवुतं महतो अत्थाय संवत्तति यथयिदं, भिक्खवे, 
चित्तं । चित्तं, भिक्खवे, संबुतं महतो अत्थाय संवत्तती"ति। अट्ठमं। 


३९. “नाहं, भिक्खवे, अञ्ञं एकधम्मम्पि समनुपस्सामि यं एवं अदन्तं अगुत्तं अरक्खितं असंवुतं महतो अनत्थाय 


संवत्तति यथयिदं, भिकखवे, चित्तं । चित्तं, भिक्खवे, अदन्तं अगुत्तं अरक्खितं असंवुतं महतो अनत्थाय संवत्तती 'ति। 
नवमं । 

४०. “नाहं, भिक्खवे, अञ्ञं एकधम्मम्पि समनुपस्सामि यं एवं दन्तं गुत्तं रक्खितं संबुतं महतो अत्थाय संवत्तति 
यथयिदं, भिकखवे, चित्तं । चित्तं, भिक्खवे, दन्तं गुत्तं रक्खितं संबुतं महतो अत्थाय संवत्तती"ति। दसमं । 


अदन्तवग्गो चतुत्थो। 


५, पणिहितअच्छवग्गो 


४९. “सेय्यथापि, भिक्खवे, सालिसूकं वा यवसूकं वा मिच्छापणिहितं हत्थेन वा पादेन वा अक्कन्तं हत्थं वा पादं वा 
भेच्छति [भिज्जिस्सति (स्या० कं० क०), भेज्जति (सी?) मोग्गल्लानब्याकरणं पस्सितब्बं] लोहितं वा उप्पादेस्सतीति नेतं 
ठानं विज्जति । तं किस्स हेतु? मिच्छापणिहितत्ता, भिक्खवे, सूकस्स। एवमेवं खो, भिक्खवे, सो बत भिक्खु 
मिच्छापणिहितेन चित्तेन अविज्जं भेच्छति, विज्जं उप्पादेस्सति, निब्बानं सच्छिकरिस्सतीति नेतं ठानं विज्जति। तं किस्स 
हेतु? मिच्छापणिहितत्ता, भिक्खवे, चित्तस्सा”ति। पठमं। 


४२. “सेय्यथापि, भिक्खवे, सालिसूकं वा यवसूकं वा सम्मापणिहितं हत्थेन वा पादेन वा अक्कन्तं हत्थं वा पादं वा 
भेच्छति लोहितं वा उप्पादेस्सतीति ठानमेतं विज्जति। तं किस्स हेतु? सम्मापणिहितत्ता, भिक्खवे, सूकस्स। एवमेवं खो, 
भिक्खवे, सो वत भिक्खु सम्मापणिहितेन चित्तेन अविज्जं भेच्छति, विज्जं उप्पादेस्सति, निब्बानं सच्छिकरिस्सतीति 


ठानमेतं विज्जति। तं किस्स हेतु? सम्मापणिहितत्ता, भिक्खवे, चित्तस्सा”ति। दुतियं । 


४३. “इधाहं [इदाहं (सी०)], भिक्खवे, एकच्चं पुग्गलं पदुटुचित्त एवं चेतसा चेतो परिच्च पजानामि - 'इमम्हि चे 
अयं समये पुग्गलो कालं करेय्य, यथाभतं निक्खित्तो एवं निरये'। तं किस्स हेतु? चित्तं हिस्स, भिक्खवे, पदु । 
““चेतोपदोसहेतु पन, भिक्खवे, एवमिधेकच्चे सत्ता कायस्स भेदा परं मरणा अपायं दुग्गतिं विनिपातं निरयं 
उपपज्जन्ती 'ति। ततियं। 


४४. “इधाहं, भिक्खवे, एकच्चं पुग्गलं पसन्नचित्तं एवं चेतसा चेतो परिच्च पजानामि -- 'इमम्हि चे अयं समये 
पुग्गलो कालं करेय्य, यथाभतं निक्खित्तो एवं सग्गे' । त॑ किस्स हेतु? चित्तं हिस्स, भिक्खवे, पसन्नं । “चेतोपसादहेतु पन, 
भिक्खवे, एवमिधेकच्चे सत्ता कायस्स भेदा परं मरणा सुगतिं सग्गं लोकं उपपज्जन्ती 'ति। चतुत्थं। 


४५. “सेय्यथापि, भिक्खवे, उदकरहदो आविलो लुळितो कललीभूतो तत्थ चकखुमा पुरिसो तीरे ठितो न पस्सेय्य 
सिप्पिसम्बुकम्पि [सिप्पिकसम्बुकम्पि (क०)] सक्खरकठलम्पि मच्छगुम्बम्पि चरन्तम्पि तिटुन्तम्पि। तं किस्स हेतु? 
आविलत्ता, भिक्खवे, उदकस्स। एवमेवं खो, भिक्खवे, सो वत भिक्खु आविलेन चित्तेन अत्तत्थं वा जस्सति परत्थं वा 
जस्सति उभयत्थं वा जस्सति उत्तरिं वा मनुस्सधम्मा अलमरियजाणदस्सनविसेसं सच्छिकरिस्सतीति नेतं ठानं विज्जति। तं 
किस्स हेतु? आविलत्ता, भिक्खवे, चित्तस्सा”ति। पञ्चमं । 


४६. “सेय्यथापि, भिक्खवे, उदकरहदो अच्छो विप्पसन्नो अनाविलो तत्थ चक्खुमा पुरिसो तीरे ठितो पस्सेय्य 
सिप्पिसम्बुकम्पि सक्खरकठलम्पि मच्छगुम्बम्पि चरन्तम्पि तिट्ठन्तम्पि। तं किस्स हेतु? अनाविलत्ता, भिकखवे, उदकस्स। 
एवमेवं खो, भिक्खवे, सो वत भिक्खु अनाविलेन चित्तेन अत्तत्थं वा जस्सति परत्थं वा जस्सति उभयत्थं वा जस्सति उत्तरिं 
वा मनुस्सधम्मा अलमरियजाणदस्सनविसेसं सच्छिकरिस्सतीति ठानमेतं विज्जति। तं किस्स हेतु? अनाविलत्ता, भिक्खवे, 

चित्तस्सा”ति। छट्टं । 


४७. “सेय्यथापि, भिक्खवे, यानि कानिचि रुक्खजातानं फन्दनो तेसं अग्गमक्खायति यदिदं मुदुताय चेव 
कम्मञ्ञताय च। एवमेवं खो अहं, भिक्खवे, नाञ्जं एकधम्मम्पि समनुपस्सामि यं एवं भावितं बहुलीकतं मुदु च होति 
कम्मञ्ञञ्च यथयिदं चित्तं । चित्तं, भिक्खवे, भावितं बहुलीकतं मुदु च होति कम्मञ्जञ्च होती" ति। सत्तमं । 


४८. “नाहं, भिक्खवे, अञ्ञं एकधम्मम्पि समनुपस्सामि यं एवं लहुपरिवत्तं यथयिदं चित्त | यावञ्चिदं, भिक्खवे, 
उपमापि न सुकरा याब लहुपरिवत्तं चित्त"न्ति। अट्ठमं। 


४९. “पभस्सरमिदं, भिक्खवे, चित्तं। तञ्च खो आगन्तुकेहि उपक्किलेसेहि उपक्किलिटटन्ति। नवमं । 
५०. “पभस्सरमिदं, भिक्खवे, चित्तं । तञ्च खो आगन्तुकेहि उपक्किलेसेहि विप्पमुत्तन्ति। दसमं । 


पणिहितअच्छवग्गो पञ्चमो । 


६. अच्छरासङ्घातवग्गो 


५९. “पभस्सरमिदं, भिक्खवे, चित्तं। तञ्च खो आगन्तुकेहि उपक्किलेसेहि उपक्किलिट्ठ | तं अस्सुतवा पुथुज्जनो 
यथाभूतं नप्पजानाति । तस्मा *अस्सुतवतो पुथुज्जनस्स चित्तभावना नत्थी'ति वदामी”ति। पठमं । 


५२. “पभस्सरमिदं, भिक्खवे, चित्तं । तञ्च खो आगन्तुकेहि उपक्किलेसेहि विप्पमृत्तं। तं सुतवा अरियसावको 
यथाभूतं पजानाति। तस्मा “सुतवतो अरियसावकस्स चित्तभावना अत्थी'ति बदामी”ति। दुतियं । 


५३. “अच्छरासङ्घातमत्तम्पि चे, भिक्खवे, भिक्खु मेत्ताचित्तं [मेत्तं चित्तं (सी०), मेत्तचित्तं (स्या० कं० पी० क०)] 
आसेवति; अयं वुच्चति, भिक्खवे -- "भिक्खु अरित्तज्झानो विहरति सत्थुसासनकरो ओवादपतिकरो, अमोघं रटुपिण्डं 
भुञ्जति' । को पन वादो ये नं बहुलीकरोन्ती "ति! ततियं । 


५४. “अच्छरासङ्घातमत्तम्पि चे, भिकखवे, भिक्खु मेत्ताचित्तं भावेति; अयं वुच्चति, भिक्खवे -- "भिक्खु 
अरित्तज्झानो विहरति सत्थुसासनकरो ओवादपतिकरो, अमोघं रटुपिण्डं भुञ्जति' । को पन वादो ये नं बहुलीकरोन्ती”ति! 
चतुत्थं । 

५५. “अच्छरासङ्घातमत्तम्पि चे, भिकखवे, भिक्खु मेत्ताचित्तं मनसि करोति; अयं वुच्चति, भिक्खवे -- "भिक्खु 
अरित्तज्झानो विहरति सत्थुसासनकरो ओवादपतिकरो अमोघं रटुपिण्डं भुञ्जति' । को पन वादो ये नं बहुलीकरोन्ती”ति! 
पञ्चमं । 


५६. “ये केचि, भिक्खवे, धम्मा अकुसला अकुसलभागिया अकुसलपक्खिका, सब्बे ते मनोपुब्बङ्गमा । मनो तेसं 
धम्मानं पठमं उप्पज्जति, अन्वदेव अकुसला धम्मा"ति। छटुँ। 

५७. “ये केचि, भिक्खवे, धम्मा कुसला कुसलभागिया कुसलपक्खिका, सब्बे ते मनोपुब्बङ्गमा । मनो तेसं धम्मानं 
पठमं उप्पज्जति, अन्वदेव कुसला धम्मा"ति। सत्तमं । 


५८. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, पमादो। पमत्तस्स, भिक्खवे, अनुप्पन्ना चेव अकुसला धम्मा उप्पज्जन्ति 
उप्पन्ना च कुसला धम्मा परिहायन्ती"ति। अट्ठमं । 


५९. “नाहं, भिकखवे, अञ्जं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, अप्पमादो। अप्पमत्तस्स, भिक्खवे, अनुप्पन्ना चेव कुसला धम्मा 
उप्पज्जन्ति उप्पन्ना च अकुसला धम्मा परिहायन्ती”ति। नवमं । 


६०. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, कोसज्जं। कुसीतस्स, भिक्खवे, अनुप्पन्ना चेव अकुसला धम्मा उप्पज्जन्ति 
उप्पन्ना च कुसला धम्मा परिहायन्ती”ति। दसमं । 


अच्छरासङ्घातवग्गो छट्ठो । 


७. वीरियारम्भादिवग्गो 


६१. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, वीरियारम्भो [विरियारम्भो (सी० स्या० कं० पी०)]। आरद्धवीरियस्स, 
भिक्खवे, अनुप्पन्ना चेव कुसला धम्मा उप्पज्जन्ति उप्पन्ना च अकुसला धम्मा परिहायन्ती”ति । पठमं । 


६२. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, महिच्छता। महिच्छस्स, भिक्खवे, अनुप्पन्ना चेव अकुसला धम्मा 
उप्पज्जन्ति उप्पन्ना च कुसला धम्मा परिहायन्ती' ति । दुतियं । 


६३. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, अप्पिच्छता। अप्पिच्छस्स, भिक्खवे, अनुप्पन्ना चेव कुसला धम्मा 
उप्पज्जन्ति उप्पन्ना च अकुसला धम्मा परिहायन्ती”ति। ततियं। 


६४. “नाहं, भिक्खवे, अञ्जं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, असन्तुड्टिता। असन्तुटुस्स, भिकखवे, अनुपपन्ना चेव अकुसला धम्मा 
उप्पज्जन्ति उप्पन्ना च कुसला धम्मा परिहायन्ती 'ति। चतुत्थं । 


६५. “नाहं, भिवखवे, अञ्ञं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, सन्तुड्टिता। सन्तुहुस्स, भिकखवे, अनुप्पन्ना चेव कुसला धम्मा उप्पज्जन्ति 
उप्पन्ना च अकुसला धम्मा परिहायन्ती”ति। पञ्चमं । 

६६. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, अयोनिसोमनसिकारो। अयोनिसो, भिक्खवे, मनसि करोतो अनुप्पन्ना चेव 
अकुसला धम्मा उप्पज्जन्ति उप्पन्ना च कुसला धम्मा परिहायन्ती 'ति। छटुँ। 


६७. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, योनिसोमनसिकारो। योनिसो, भिक्खवे, मनसि करोतो अनुप्पन्ना चेव 
कुसला धम्मा उप्पज्जन्ति उप्पन्ना च अकुसला धम्मा परिहायन्ती”ति। सत्तमं। 


६८. “नाहं, भिक्खवे, अञ्जं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिकखवे, असम्पजञ्ञं। असम्पजानस्स, भिक्खवे, अनुष्पन्ना चेन अकुसला धम्मा 
उप्पज्जन्ति उप्पन्ना च कुसला धम्मा परिहायन्ती”ति। अट्ठमं। 


६९. “नाहं, भिकखवे, अञ्ञं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, सम्पजञ्ञं | सम्पजानस्स, भिक्खवे, अनुप्पन्ना चेव कुसला धम्मा 
उप्पज्जन्ति उप्पन्ना च अकुसला धम्मा परिहायन्ती”ति। नवमं । 


७०. “नाहं, भिक्खवे, अञ्ञं एकधम्मम्पि समनुपस्सामि येन अनुपपन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, पापमित्तता। पापमित्तस्स, भिक्खवे, अनुप्पन्ना चेव अकुसला धम्मा 
उप्पज्जन्ति उप्पन्ना च कुसला धम्मा परिहायन्ती”ति। दसमं । 


वीरियारम्भादिवग्गो सत्तमो। 


८. कल्याणमित्तादिवग्गो 


७७९. “नाहं, भिक्खवे, अञ्ञं एकधम्मम्पि समनुपस्सामि येन अनुष्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, कल्याणमित्तता। कल्याणमित्तस्स, भिक्खवे, अनुप्पन्ना चेव कुसला धम्मा 
उप्पज्जन्ति उप्पन्ना च अकुसला धम्मा परिहायन्ती”ति। पठमं । 


७२. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा अकुसला धम्मा उप्पज्जन्ति उप्पन्ना वा 
कुसला धम्मा परिहायन्ति यथयिदं, भिकखवे, अनुयोगो अकुसलानं धम्मानं, अननुयोगो कुसलानं धम्मानं। अनुयोगा, 
भिक्खवे, अकुसलानं धम्मानं, अननुयोगा कुसलानं धम्मानं अनुप्पन्ना चेव अकुसला धम्मा उप्पज्जन्ति उप्पन्ना च कुसला 
म्मा परिहायन्ती”ति। दुतियं । 


७३. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
अकुसला धम्मा परिहायन्ति यथयिदं, भिक्खवे, अनुयोगो कुसलानं धम्मानं, अननुयोगो अकुसलानं धम्मानं । अनुयोगा, 
भिक्खवे, कुसलानं धम्मानं, अननुयोगा अकुसलानं धम्मानं अनुप्पन्ना चेव कुसला धम्मा उप्पज्जन्ति उप्पन्ना च अकुसला 
म्मा परिहायन्ती 'ति। ततियं। 

७४. “नाहं, भिक्खवे, अञ्जं एकधम्मम्पि समनुपस्सामि येन अनुप्पन्ना वा बोज्झङ्गा नुप्पज्जन्ति उप्पन्ना वा 
बोज्झङ्गा न भावनापारिपूरिं गच्छन्ति यथयिदं, भिक्खवे, अयोनिसोमनसिकारो। अयोनिसो, भिकखवे, मनसि करोतो 
अनुप्पन्ना चेव बोज्झङ्गा नुप्पज्जन्ति उप्पन्ना च बोज्झङ्गा न भावनापारिपूरिं गच्छन्ती "ति। चतुत्थं। 


७५. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा बोज्झङ्गा उप्पज्जन्ति उप्पन्ना वा 
बोज्झङ्गा भावनापारिपूरिं गच्छन्ति यथयिदं, भिक्खवे, योनिसोमनसिकारो। योनिसो, भिकखवे, मनसि करोतो अनुपपन्ना 
चेव बोज्झङ्गा उप्पज्जन्ति उप्पन्ना च बोज्झङ्गा भावनापारिपूरिं गच्छन्ती' "ति । पञ्चमं । 


७६. “अप्पमत्तिका एसा, भिक्खवे, परिहानि यदिदं जातिपरिहानि। एतं पतिकिट्टं, भिक्खवे, परिहानीनं यदिदं 
पञ्ञापरिहानी”ति। छट्रं । 


७७. “अप्पमत्तिका एसा, भिक्खवे, वुद्धि यदिदं जातिबुद्धि । एतदग्गं, भिकखवे, वुद्धीनं यदिदं पञ्ञावुद्धि | तस्मातिह, 
भिक्खवे, एवं सिक्खितब्बं -- 'पञ्ञावुद्धिया वद्धिस्सामा' ति | एवञ्हि वो, भिक्खवे, सिक्खितब्ब''न्ति । सत्तमं । 


७८. “अप्पमत्तिका एसा, भिक्खवे, परिहानि यदिदं भोगपरिहानि। एतं पतिकिटुं, भिक्खवे, परिहानीनं यदिदं 
पञ्ञापरिहानी”ति। अद्टुमं । 


७९. ““अप्पमत्तिका एसा, भिक्खवे, वुद्धि यदिदं भोगवुद्धि । एतदग्गं, भिक्खवे, वुद्धीनं यदिदं पञ्जारवुद्धि | तस्मातिह, 
भिक्खवे, एवं सिक्खितब्बं -- 'पञ्ञार्वुद्धिया वद्धिस्सामा'ति | एवञ्हि वो, भिक्खवे, सिक्खितब्ब''न्ति। नवमं । 


८०. “अप्पमत्तिका एसा, भिक्खवे, परिहानि यदिदं यसोपरिहानि। एतं पतिकिटुं, भिक्खवे, परिहानीनं यदिदं 
पञ्ञापरिहानी”ति। दसमं । 


कल्याणमित्तादिवग्गो अद्टुमो। 


९. पमादादिवग्गो 


८९. “अप्पमत्तिका एसा, भिक्खवे, वुद्धि यदिदं यसोवुद्धि । एतदग्गं, भिकखवे, वुद्धीनं यदिदं पञ्ञावुद्धि । तस्मातिह, 
भिक्खवे, एवं सिक्खितब्बं - 'पञ्ञावुद्धिया ्वाद्भस्सामा'ति। एवञ्हि वो, भिकखवे, सिक्खितब्ब''न्ति। पठमं । 


८२. “नाहं, भिक्खवे, अञ्ञं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिक्खवे, पमादो। 
पमादो, भिक्खवे, महतो अनत्थाय संवत्तती”ति। दुतियं। 


८३. “नाहं, भिक्खवे, अञ्ञं एकधम्मम्पि समनुपस्सामि यो एवं महतो अत्थाय संवत्तति यथयिदं, भिक्खवे, 
अप्पमादो। अप्पमादो, भिक्खवे, महतो अत्थाय संवत्तती 'ति। ततियं। 


८४. “नाहं, भिक्खवे, अञ्जं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिकखवे, 
कोसज्जं। कोसज्जं, भिक्खवे, महतो अनत्थाय संवत्तती"ति। चतुत्थं। 

८५. “नाहं, भिक्खवे, अञ्ञं एकधम्मम्पि समनुपस्सामि यो एवं महतो अत्थाय संवत्तति यथयिदं, भिकखवे, 
बीरियारम्भो। वीरियारम्भो, भिकखवे, महतो अत्थाय संवत्तती”ति। पञ्चमं । 


८६. “नाहं, भिक्खवे, अज्जं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिकखवे, 
महिच्छता। महिच्छता, भिक्खवे, महतो अनत्थाय संवत्तती”ति। छट्टं । 


८७. “नाहं, भिक्खवे, अञ्ञं एकधम्मम्पि समनुपस्सामि यो एवं महतो अत्थाय संवत्तति यथयिदं, भिकखवे, 
अप्पिच्छता। अण्पिच्छता, भिक्खवे, महतो अत्थाय संवत्तती 'ति। सत्तमं । 


८८. “नाहं, भिक्खवे, अज्जं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिकखवे, 
असन्तुट्ठिता । असन्तुट्टिता, भिक्खवे, महतो अनत्थाय संवत्तती”ति। अट्ठमं । 


८९. “नाहं, भिकखवे, अञ्ञं एकधम्मम्पि समनुपस्सामि यो एवं महतो अत्थाय संवत्तति यथयिदं, भिक्खवे, 
सन्तुड्टिता। सन्तुट्टिता, भिक्खवे, महतो अत्थाय संवत्तती”ति। नवमं । 


९०. “नाहं, भिक्खवे, अञ्जं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिक्खवे, 
अयोनिसो मनसिकारो। अयोनिसोमनसिकारो, भिक्खवे, महतो अनत्थाय संवत्तती”ति। दसमं। 


९१. “नाहं, भिक्खवे, अञ्ञं एकधम्मम्पि समनुपस्सामि यो एवं महतो अत्थाय संवत्तति यथयिदं, भिक्खवे, योनिसो 
मनसिकारो। योनिसोमनसिकारो, भिक्खवे, महतो अत्थाय संवत्तती”ति। एकादसमं । 


९२. “नाहं, भिकखवे, अञ्जं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिक्खवे, 
असम्पजञ्ञं। असम्पजञ्जं, भिक्खवे, महतो अनत्थाय संवत्ततीति। द्वादसमं । 


९३. “नाहं, भिकखवे, अञ्जं एकधम्मम्पि समनुपस्सामि यो एवं महतो अत्थाय संवत्तति यथयिदं, भिक्खवे, 
सम्पजञ्ञं। सम्पजञ्जं, भिक्खवे, महतो अत्थाय संवत्तती' ति । तेरसमं । 


९४. “नाहं, भिक्खवे, अञ्ञं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिक्खवे, 
पापमित्तता। पापमित्तता, भिक्खवे, महतो अनत्थाय संवत्तती”ति। चुद्दसमं । 


९५. “नाहं, भिकखवे, अञ्जं एकधम्मम्पि समनुपस्सामि यो एवं महतो अत्थाय संवत्तति यथयिदं, भिक्खवे, 
कल्याणमित्तता। कल्याणमित्तता, भिक्खवे, महतो अत्थाय संवत्तती”ति। पन्नरसमं। 


९६. “नाहं, भिकखवे, अञ्ञं एकधम्मम्पि समनुपस्सामि यो एवं महतो अनत्थाय संवत्तति यथयिदं, भिक्खवे, 
अनुयोगो अकुसलानं धम्मानं, अननुयोगो कुसलानं धम्मानं। अनुयोगो, भिक्खवे, अकुसलानं धम्मानं, अननुयोगो 
कुसलानं धम्मानं महतो अनत्थाय संवत्तती"ति। सोळसमं । 


९७. “नाहं, भिक्खवे, अञ्जं एकधम्मम्पि समनुपस्सामि यो एवं महतो अत्थाय संवत्तति यथयिदं, भिक्खवे, अनुयोगो 

कुसलानं धम्मानं, अननुयोगो अकुसलानं धम्मानं। अनुयोगो, भिक्खवे, कुसलानं धम्मानं, अननुयोगो अकुसलानं 
धम्मानं महतो अत्थाय संवत्तती 'ति। सत्तरसमं । 


पमादादिवग्गो नवमो। 


१०. दुतियपमादादिवग्गो 


९८. ““अज्झत्तिकं, भिक्खवे, अङ्गन्ति करित्वा नाञ्जं एकङ्गम्पि समनुपस्सामि यं एवं महतो अनत्थाय संवत्तति 
यथयिदं, भिक्खवे, पमादो। पमादो, भिक्खवे, महतो अनत्थाय संवत्तती”ति। पठमं । 


९९. “अज्झत्तिकं, भिक्खवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अत्थाय संवत्तति 
यथयिदं, भिकखवे, अप्पमादो। अप्पमादो, भिक्खवे, महतो अत्थाय संवत्तती 'ति। दुतियं। 


१००. “अज्झत्तिकं, भिक्खवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अनत्थाय संवत्तति 
यथयिदं, भिक्खवे, कोसज्जं। कोसज्जं, भिकखवे, महतो अनत्थाय संवत्तती”ति। ततियं। 


१०१. “अज्झत्तिकं, भिक्खवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अत्थाय संवत्तति 
यथयिदं, भिक्खवे, वीरियारम्भो। वीरियारम्भो, भिक्खवे, महतो अत्थाय संवत्तती ति । चतुत्थं । 


१०२-१०९. “अज्झत्तिकं, भिक्खवे, अङ्गन्ति करित्वा नाञ्जं एकङ्गम्पि समनुपस्सामि यं एवं महतो अनत्थाय 
संवत्तति यथयिदं, भिकखवे, महिच्छता...पे०... अप्पिच्छता... असन्तुड्िता... सन्तुड्िता... अयोनिसोमनसिकारो... 
योनिसोमनसिकारो... असम्पजञ्ञं... सम्पजञ्ञं... द्वादसमं । 


११०. “बाहिर, भिकखवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अनत्थाय संवत्तति यथयिदं, 
भिक्खवे, पापमित्तता। पापमित्तता, भिक्खवे, महतो अनत्थाय संवत्तती”ति। तेरसमं । 


१११. “बाहिरं, भिक्खवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अत्थाय संवत्तति यथयिदं, 
भिक्खवे, कल्याणमित्तता। कल्याणमित्तता, भिक्खवे, महतो अत्थाय संवत्तती”ति। चुद्दसमं । 


११२. “अज्झत्तिकं, भिकखवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अनत्थाय संवत्तति 
यथयिदं, भिक्खवे, अनुयोगो अकुसलानं धम्मानं, अननुयोगो कुसलानं धम्मानं। अनुयोगो, भिकखवे, अकुसलानं धम्मानं, 
अननुयोगो कुसलानं धम्मानं महतो अनत्थाय संवत्तती”ति। पन्नरसमं । 


११३. “अज्झत्तिकं, भिकखवे, अङ्गन्ति करित्वा नाञ्ञं एकङ्गम्पि समनुपस्सामि यं एवं महतो अत्थाय संवत्तति 
यथयिदं, भिक्खवे, अनुयोगो कुसलानं धम्मानं, अननुयोगो अकुसलानं धम्मानं। अनुयोगो, भिकखवे, कुसलानं धम्मानं, 
अननुयोगो अकुसलानं धम्मानं महतो अत्थाय संवत्तती”ति। सोळसमं । 


११४. “नाहं, भिक्खवे, अञ्ञं एकधम्मम्पि समनुपस्सामि यो एवं सद्धम्मस्स सम्मोसाय अन्तरधानाय संवत्तति 

यथयिदं, भिक्खवे, पमादो। पमादो, भिक्खवे, सद्भम्मस्स सम्मोसाय अन्तरधानाय संवत्तती”ति। सत्तरसमं। 


११५. “नाहं, भिक्खवे, अञ्ञं एकधम्मम्पि समनुपस्सामि यो एवं सद्भम्मस्स ठितिया असम्मोसाय अनन्तरधानाय 
संवत्तति यथयिदं, भिक्खवे, अप्पमादो। अप्पमादो, भिक्खवे, सद्भम्मस्स ठितिया असम्मोसाय अनन्तरधानाय 
संवत्तती' "ति । अड्टारसमं । 


११६. “नाहं, भिक्खवे, अज्ञं एकधम्मम्पि समनुपस्सामि यो एवं सद्धम्मस्स सम्मोसाय अन्तरधानाय संवत्तति 
यथयिदं, भिक्खवे, कोसज्जँ । कोसज्जं, भिक्खवे, सद्धम्मस्स सम्मोसाय अन्तरधानाय संवत्तती 'ति। एकूनवीसतिमं । 


११७. “नाहं, भिक्खवे, अञ्ञं एकधम्मम्पि समनुपस्सामि यो एवं सद्धम्मस्स ठितिया असम्मोसाय अनन्तरधानाय 
संवत्तति यथयिदं, भिक्खवे, वीरियारम्भो । वीरियारम्भो, भिक्खवे, सद्भम्मस्स ठितिया असम्मोसाय अनन्तरधानाय 
संवत्तती”ति । वीसतिमं । 


११८-१२८. “नाहं, भिक्खवे, अञ्ञं एकधम्मम्पि समनुपस्सामि यो एवं सद्धम्मस्स सम्मोसाय अन्तरधानाय संवत्तति 
यथयिदं, भिक्खवे, महिच्छता...पे०... अपिच्छता... असन्तुड्िता... सन्तुड्टिता... अयोनिसोमनसिकारो... योनिसोमनसिकारो... 
असम्पजञ्ञं... सम्पजञ्ञं ... पापमित्तता... कल्याणमित्तता... अनुयोगो अकुसलानं धम्मानं, अननुयोगो कुसलानं धम्मानं । 
अनुयोगो, भिक्खवे, अकुसलानं धम्मानं, अननुयोगो कुसलानं धम्मानं सद्भम्मस्स सम्मोसाय अन्तरधानाय संवत्तती”ति। 
एकत्तिसतिमं । 


१२९. “नाहं, भिक्खवे, अञ्ञं एकधम्मम्पि समनुपस्सामि यो एवं सद्भम्मस्स ठितिया असम्मोसाय अनन्तरधानाय 
संवत्तति यथयिदं, भिक्खवे, अनुयोगो कुसलानं धम्मानं, अननुयोगो अकुसलानं धम्मानं। अनुयोगो, भिक्खवे, कुसलानं 
धम्मानं, अननुयोगो अकुसलानं धम्मानं सद्भम्मस्स ठितिया असम्मोसाय अनन्तरधानाय संवत्तती' ति । चतुक्कोटिकं 
निड्टितं । बात्तिसतिमं । 


१३०. “ये ते, भिक्खवे, भिक्खू अधम्मं धम्मोति दीपेन्ति ते, भिकखवे, भिक्खू बहुजनअहिताय पटिपन्ना 
बहुजनअसुखाय, बहुनो जनस्स अनत्थाय अहिताय दुक्खाय देवमनुस्सानं। बहुञ्च ते, भिक्खवे, भिक्खू अपुञ्ञं पसवन्ति, 
ते चिम [तेपिमं (सी०)] सद्धम्मं अन्तरधापेन्तीति। तेत्तिसतिमं । 


१३१. “ये ते, भिक्खवे, भिक्खू धम्मं अधम्मोति दीपेन्ति ते, भिकखवे, भिक्खू बहुजनअहिताय पटिपन्ना 
बहुजनअसुखाय, बहुनो जनस्स अनत्थाय अहिताय दुक्खाय देवमनुस्सानं। बहुञ्च ते, भिक्खवे, भिक्खू अपुञ्ञं पसवन्ति, 
ते चिम॑ सद्भम्मं अन्तरधापेन्ती"ति। चतुत्तिसतिमं । 


९३२-१३९. “ये ते, भिक्खवे, भिक्खू अविनयं विनयोति दीपेन्ति...पे०... विनयं अविनयोति दीपेन्ति...पे०... अभासितं 
अलपितं तथागतेन भासितं लपितं तथागतेनाति दीपेन्ति...पे०... भासितं लपितं तथागतेन अभासितं अलपितं तथागतेनाति 
दीपेन्ति...पे०... अनाचिण्णं तथागतेन आचिण्णं तथागतेनाति दीपेन्ति...पे०... आचिण्णं तथागतेन अनाचिण्णं तथागतेनाति 
दीपेन्ति...पे०... अपञ्जत्तं तथागतेन पञ्जत्तं तथागतेनाति दीपेन्ति...पे०... पञ्जत्तं तथागतेन अपञ्जत्तं तथागतेनाति दीपेन्ति 
ते, भिक्खवे, भिक्खू बहुजनअहिताय पटिपन्ना बहुजनअसुखाय, बहुनो जनस्स अनत्थाय अहिताय दुक्खाय देवमनुस्सानं । 

बहुञ्च ते, भिक्खवे, भिक्खू अपुञ्ञं पसवन्ति, ते चिमं सद्भम्मं अन्तरधापेन्ती"ति। द्वाचत्तालीसतिमं । 
दुतियपमादादिवग्गो दसमो। 


११. अधम्मवग्गो 


१४०. “ये ते, भिक्खवे, भिक्खू अधम्मं अधम्मोति दीपेन्ति ते, भिकखवे, भिक्खू बहुजनहिताय पटिपन्ना 
बहुजनसुखाय, बहुनो जनस्स अत्थाय हिताय सुखाय देवमनुस्सानं । बहुञ्च ते, भिक्खवे, भिक्खू पुञ्जं पसवन्ति, ते चिमं 
सद्भम्मं ठपेन्ती "ति [थपेन्तीति (क०)] | पठमं । 


१४१. “ये ते, भिक्खवे, भिक्खू धम्मं धम्मोति दीपेन्ति ते, भिक्खवे, भिक्खू बहुजनहिताय पटिपन्ना बहुजनसुखाय, 
बहुनो जनस्स अत्थाय हिताय सुखाय देवमनुस्सानं । बहुञ्च ते, भिक्खवे, भिक्खू पुञ्ञं पसवन्ति, ते चिमं सद्धम्मं 
ठपेन्ती”ति। दुतियं । 


ते, भिक्खवे, भिक्खू बहुजनहिताय पटिपन्ना बहुजनसुखाय, बहुनो जनस्स अत्थाय हिताय सुखाय देवमनुस्सानं। बहुञ्च ते, 
भिक्खवे, भिक्खू पुञ्ञं पसवन्ति, ते चिम सद्भम्मं ठपेन्ती”ति। दसमं । 


अधम्मवग्गो एकादसमो। 


९२. अनापत्तिवग्गो 


९५०. “ये ते, भिक्खवे, भिक्खू अनापत्ति आपत्तीति दीपेन्ति ते, भिक्खवे, भिक्खू बहुजनअहिताय पटिपन्ना 
बहुजनअसुखाय, बहुनो जनस्स अनत्थाय अहिताय दुक्खाय देवमनुस्सानं। बहुञ्च ते, भिक्खवे, भिक्खू अपुञ्ञं पसवन्ति, 
ते चिम सद्भम्मं अन्तरधापेन्ती "ति | पठमं । 


१५९. “ये ते, भिक्खवे, भिक्खू आपत्ति अनापत्तीति दीपेन्ति ते, भिक्खवे, भिक्खू बहुजनअहिताय पटिपन्ना 
बहुजनअसुखाय, बहुनो जनस्स अनत्थाय अहिताय दुक्खाय देवमनुस्सानं। बहुञ्च ते, भिक्खवे, भिक्खू अपुञ्ञं पसवन्ति, 
ते चिम सद्भम्मं अन्तरधापेन्ती 'ति। दुतियं। 


९५२-१५९. “ये ते, भिकखवे, भिक्खू लहकं आपत्ति गरुका आपत्तीति दीपेन्ति...पे०... गरुकं आपत्ति लहुका 

भिक्खवे, भिक्खू बहुजनअहिताय पटिपन्ना बहुजनअसुखाय, बहुनो जनस्स अनत्थाय अहिताय दुक्खाय 
देवमनुस्सानं | बहुञ्च ते, भिक्खवे, भिक्खू अपुञ्ञं पसवन्ति, ते चिम सद्भम्मं अन्तरधापेन्ती 'ति । दसमं । 


१६०. “ये ते, भिक्खवे, भिक्खू अनापत्ति अनापत्तीति दीपेन्ति ते, भिक्खवे, भिक्खू बहुजनहिताय पटिपन्ना 
बहुजनसुखाय, बहुनो जनस्स अत्थाय हिताय सुखाय देवमनुस्सानं। बहुञ्च ते, भिक्खवे, भिक्खू पुञ्ञं पसवन्ति, ते चिमं 
सद्भम्मं ठपेन्ती ति । एकादसमं । 


१६१. “ये ते, भिक्खवे, भिक्खू आपत्ति आपत्तीति दीपेन्ति ते, भिक्खवे, भिक्खू बहुजनहिताय पटिपन्ना 
बहुजनसुखाय, बहुनो जनस्स अत्थाय हिताय सुखाय देवमनुस्सानं। बहुञ्च ते, भिक्खवे, भिक्खू पुञ्ञं पसवन्ति, ते चिमं 
सद्धम्मं ठपेन्ती' "ति । द्वादसमं । 


१६२-१६९. “ये ते, भिकखवे, भिक्खू लहकं आपत्ति लहुका आपत्तीति दीपेन्ति... गरुकं आपत्ति गरुका आपत्तीति 
दीपेन्ति... दुडुल्लं आपत्ति दुडुल्ला आपत्तीति दीपेन्ति... अदुदुल्लं आपत्ति अदुडुल्ला आपत्तीति दीपेन्ति... सावसेसं आपत्ति 
सावसेसा आपत्तीति दीपेन्ति... अनवसेसं आपत्ति अनवसेसा आपत्तीति दीपेन्ति... सप्पटिकम्मं आपत्ति सप्पटिकम्मा 
आपत्तीति दीपेन्ति... अप्पटिकम्मं आपत्ति अप्पटिकम्मा आपत्तीति दीपेन्ति ते, भिकखवे, भिक्खू बहुजनहिताय पटिपन्ना 
बहुजनसुखाय, बहुनो जनस्स अत्थाय हिताय सुखाय देवमनुस्सानं। बहुञ्च ते, भिक्खवे, भिक्खू पुञ्जं पसवन्ति, ते चिमं 
सद्भम्मं ठपेन्ती "ति । बीसतिमं । 


अनापत्तिठग्गो द्वादसमो । 


१३. एकपुग्गलवग्गो 


१७०. “एकपुग्गलो, भिक्खवे, लोके उप्पज्जमानो उप्पज्जति बहुजनहिताय बहुजनसुखाय लोकानुकम्पाय अत्थाय 
हिताय सुखाय देवमनुस्सानं। कतमो एकपुग्गलो? तथागतो अरहं सम्मासम्बुद्धो । अयं खो, भिक्खवे, एकपुग्गलो लोके 
उप्पज्जमानो उप्पज्जति बहुजनहिताय बहुजनसुखाय लोकानुकम्पाय अत्थाय हिताय सुखाय देवमनुस्सान "न्ति । 


१७१. “एकपुग्गलस्स, भिकखवे, पातुभावो दुल्लभो लोकस्मिं। कतमस्स एकपुग्गलस्स? तथागतस्स अरहतो 
सम्मासम्बुद्भस्स । इमस्स खो, भिकखवे, एकपुग्गलस्स पातुभावो दुल्लभो लोकस्मि''न्ति। 


१७२. “एकपुग्गलो, भिक्खवे, लोके उप्पज्जमानो उप्पज्जति अच्छरियमनुस्सो। कतमो एकपुग्गलो? तथागतो अरहं 
सम्मासम्बुद्धो । अयं खो, भिक्खवे, एकपुग्गलो लोके उप्पज्जमानो उप्पज्जति अच्छरियमनुस्सो"ति। 


१७३. “एकपुग्गलस्स, भिकखवे, कालकिरिया बहुनो जनस्स अनुतप्पा [आनुतप्पा (सी०)] होति कतमस्स 
एकपुग्गलस्स? तथागतस्स अरहतो सम्मासम्बुद्धस्स। इमस्स खो, भिक्खवे, एकपुग्गलस्स कालकिरिया बहुनो जनस्स 
अनुतप्पा होती 'ति। 


१७४. “एकपुग्गलो, भिक्खवे, लोके उप्पज्जमानो उप्पज्जति अदुतियो असहायो अप्पटिमो अप्पटिसमो 
अप्पटिभागो अप्पटिपुग्गलो असमो असमसमो द्विपदानं अग्गो। कतमो एकपुग्गलो? तथागतो अरहं सम्मासम्बुद्धो। अयं 

खो, भिक्खवे, एकपुग्गलो लोके उप्पज्जमानो उप्पज्जति अदुतियो असहायो अप्पटिमो अप्पटिसमो अप्पटिभागो 
अप्पटिपुग्गलो असमो असमसमो द्विपदानं अग्गो”ति। 


९७५-१८६. “एकपुग्गलस्स, भिक्खवे, पातुभावा महतो चक्खुस्स पातुभावो होति, महतो आलोकस्स पातुभावो 
होति, महतो ओभासस्स पातुभावो होति, छन्नं अनुत्तरियानं पातुभावो होति, चतुन्नं पटिसम्भिदानं सच्छिकिरिया होति, 
अनेकधातुपटिवेधो होति, नानाधातुपटिवेधो होति, विज्जाविमृत्तिफलसच्छिकिरिया होति, सोतापत्तिफलसच्छिकिरिया 
होति, सकदागामिफलसच्छिकिरिया होति, अनागामिफलसच्छिकिरिया होति, अरहत्तफलसच्छिकिरिया होति। कतमस्स 
एकपुग्गलस्स? तथागतस्स अरहतो सम्मासम्बुद्भस्स । इमस्स खो, भिक्खवे, एकपुग्गलस्स पातुभावा महतो चक्खुस्स 
पातुभावो होति, महतो आलोकस्स पातुभावो होति, महतो ओभासस्स पातुभावो होति, छन्नं अनृत्तरियानं पातुभावो होति, 
चतुन्नं पटिसम्भिदानं सच्छिकिरिया होति, अनेकधातुपटिवेधो होति, नानाधातुपटिवेधो होति, 
बिज्जाविमृत्तिफलसच्छिकिरिया होति, सोतापत्तिफलसच्छिकिरिया होति, सकदागामिफलसच्छिकिरिया होति, 
अनागामिफलसच्छिकिरिया होति, अरहत्तफलसच्छिकिरिया होती"ति। 


९८७. “नाहं भिक्खवे, अञ्जं एकपुग्गलम्पि समनुपस्सामि यो एवं तथागतेन अनुत्तरं धम्मचक्कं पवत्तितं सम्मदेव 
अनुप्पवत्तेति यथयिदं, भिक्खवे, सारिपुत्तो। सारिपृत्तो, भिक्खवे, तथागतेन अनुत्तरं धम्मचक्कं पवत्तितं सम्मदेव 
अनुप्पवत्तेती"ति। 


एकपुग्गलवग्गो तेरसमो । 


१४. एतदग्गवग्गो 
९. पठमवग्गो 


९८८. “एतदग्गं, भिकखवे, मम सावकानं भिकखूनं रत्तञ्ञूनं यदिदं अञ्जासिकोण्डञ्जो” [अञ्जातकोण्डञ्जोति 
(क०), अञ्जाकोण्डञ्ञो (सी० स्या० कं० पी०)]। 


१८९. ... महापञ्ञानं यदिदं सारिपुत्तो । 

१९०. ... इद्भिमन्तानं यदिदं महामोग्गल्लानो। 

१९१. ... धुतवादानं [धुतङ्गधरानं (कत्थचि)] यदिदं महाकस्सपो। 
१९२. ... दिव्बचक्खुकानं यदिदं अनुरुद्धो । 

१९३. ... उच्चाकुलिकानं यदिदं भद्दियो काळिगोधायपृत्तो । 


१९४. ... मञ्जुस्सरानं यदिदं लकुण्डक [लकुण्टक (स्या० कं०)] भद्दियो। 

१९५. ... सीहनादिकानं यदिदं पिण्डोलभारद्वाजो। 
१९६. ... धम्मकथिकानं यदिदं पुण्णो मन्ताणिपुत्तो। 
१९७. ... संखित्तेन भासितस्स वित्थारेन अत्थं विभजन्तानं यदिदं महाकच्चानोति । 
वग्गो पठमो । 
२. दुतियवग्गो 


१९८. “एतदग्गं, भिक्खवे, मम सावकानं भिकखूनं मनोमयं कायं अभिनिम्मिनन्तानं यदिदं 
चूळपन्थको”” [चुल्लपन्थको (सी० स्या० कं० पी०)]। 


१९९. ... चेतोविवट्टकुसलानं यदिदं चूळपन्थको । 
२००. ... सञ्जाविवट्टकुसलानं यदिदं महापन्थको । 


२०१. ... अरणविहारीनं यदिदं सुभूति । 


~ 


२०२. ... दक्खिणेय्यानं यदिदं सुभूति । 
२०३. ... आरञ्ञकानं यदिदं रेवतो खदिरवनियो । 
२०४. ... झायीनं यदिदं कङ्कारेवतो । 
२०५. ... आरद्भवीरियानं यदिदं सोणो कोळिविसो । 
२०६. ... कल्याणवाक्करणानं यदिदं सोणो कुटिकण्णो। 
२०७. ... लाभीनं यदिदं सीवलि । 
२०८. ... सद्धाधिमृत्तानं यदिदं वक्कलीति । 
वग्गो दुतियो। 
३. ततियवग्गो 
२०९. “एतदग्गं, भिक्खवे, मम सावकानं भिकखूनं सिक्खाकामानं यदिदं राहुलो । 


२१०. ... सद्धापब्बजितानं यदिदं रडुपालो । 

पठमं सलाकं गण्हन्तानं यदिदं कुण्डधानो । 


पटिभानवन्तानं यदिदं वङ्गीसो। 


... समन्तपासादिकानं यदिदं उपसेनो वङ्गन्तपुत्तो । 


सेनासनपञ्ञजापकानं यदिदं दब्बो मल्लपुत्तो। 

देवतानं पियमनापानं यदिदं पिलिन्दवच्छो । 

खिप्पाभिञ्ञानं यदिदं बाहियो दारुचीरियो। 

चित्तकथिकानं यदिदं कुमारकस्सपो। 

पटिसम्भिदापत्तानं यदिदं महाकोड्टितोति [महाकोडिकोति (अञ्जेसु सुत्तेसु मरम्मपोत्थके)]। 
वग्गो ततियो। 


४. चतुत्थवग्गो 


“एतदग्गं, भिक्खवे, मम सावकानं भिकखूनं बहुस्सुतानं यदिदं आनन्दो" । 


सतिमन्तानं यदिदं आनन्दो । 

गतिमन्तानं यदिदं आनन्दो । 

धितिमन्तानं यदिदं आनन्दो । 

उपट्ठाकानं यदिदं आनन्दो । 

महापरिसानं यदिदं उरुवेलकस्सपो। 

कुलप्पसादकानं यदिदं काळुदायी। 

अप्पाबाधानं यदिदं बाकुलो [बक्कुलो (सी० स्या० कं० पी०)]। 
पुब्बेनिवासं अनुस्सरन्तानं यदिदं सोभितो। 

विनयधरानं यदिदं उपालि । 


भिकखुनोवादकानं यदिदं नन्दको । 

२३०. ... इन्द्रियेसु गृत्द्वारानं यदिदं नन्दो । 
२३९. ... भिक्खुओवादकानं यदिदं महाकप्पिनो । 
२३२. ... तेजोधातुकुसलानं यदिदं सागतो। 
२३३. ... पटिभानेय्यकानं यदिदं राधो। 
२३४. ... लूखचीवरधरानं यदिदं मोघराजाति। 
वग्गो चतुत्थो । 
५. पञ्चमवग्गो 
२३५. “एतदग्गं, भिक्खवे, मम साविकानं भिक्खुनीनं रत्तञ्ञूनं यदिदं महापजापतिगोतमी'` । 
२३६. ... महापञ्ञानं यदिदं खेमा । 
२३७. ... इद्भिमन्तीनं यदिदं उप्पलवण्णा। 
२३८. ... विनयधरानं यदिदं पटाचारा । 
२३९. ... धम्मकथिकानं यदिदं धम्मदिन्ना। 
२४०. ... झायीनं यदिदं नन्दा । 
२४९. ... आरद्भवीरियानं यदिदं सोणा। 
२४२. ... दिब्बचक्खुकानं यदिदं बकुला [सकुला (सी० स्या० कं० पी०)]। 
२४३. ... खिप्पाभिञ्जानं यदिदं भद्दा कुण्डलकेसा। 
२४४. ... पुब्बेनिवासं अनुस्सरन्तीनं यदिदं भद्दा कापिलानी। 
२४५. ... महाभिञ्जप्पत्तानं यदिदं भद्दकच्चाना । 
२४६. ... लूखचीवरधरानं यदिदं किसागोतमी । 
२४७. ... सद्भाधिमुत्तानं यदिदं सिङ्गालकमाताति [सिगालमाताति (सी० स्या० कं० पी०)]। 


वग्गो पञ्चमो। 

६. छट्ृवग्गो 


२४८. “एतदग्गं, भिक्खवे, मम सावकानं उपासकानं पठमं सरणं गच्छन्तानं यदिदं तपुस्सभल्लिका 
[तपस्सुभलि्लिका (सी० पी०)] वाणिजा” | 


२४९. ... दायकानं यदिदं सुदत्तो गहपति अनाथपिण्डिको । 
२५०. ... धम्मकथिकानं यदिदं चित्तो गहपति मच्छिकासण्डिको । 
२५९. ... चतूहि सङ्गहवत्थूहि परिसं सङ्गण्हन्तानं यदिदं हत्थको आळवको। 
२५२. ... पणीतदायकानं यदिदं महानामो सक्को । 
२५३. ... मनापदायकानं यदिदं उग्गो गहपति वेसालिको । 
२५४. ... सङ्घुपट्ठाकानं यदिदं हत्थिगामको उग्गतो गहपति । 
२५५. ... अवेच्चप्पसन्नानं यदिदं सूरम्बट्ठो [सूरो अम्बट्ठो (सी० स्या० कं० पी०) सुरेबन्धो (क०)]। 
२५६. ... पुग्गलप्पसन्नानं यदिदं जीवको कोमारभच्चो। 
२५७. ... विस्सासकानं यदिदं नकुलपिता गहपतीति। 
वग्गो छट्टो। 
७. सत्तमवग्गो 


२५८. “एतदग्गं, भिक्खवे, मम साविकानं उपासिकानं पठमं सरणं गच्छन्तीनं यदिदं सुजाता सेनियधीता” [सेनानी 
धीता (सी० स्या० कं० पी०)]। 


२५९. ... दायिकानं यदिदं विसाखा मिगारमाता। 
२६०. ... बहुस्सुतानं यदिदं खुज्जुत्तरा। 

२६१. ... मेत्ताविहारीनं यदिदं सामावती। 

२६२. ... झायीनं यदिदं उत्तरानन्दमाता। 


२६३. ... पणीतदायिकानं यदिदं सुप्पवासा कोलियधीता। 

२६४. ... गिलानुपड्ठाकौनं यदिदं सुप्पिया उपासिका। 

२६५. ... अवेच्चप्पसन्नानं यदिदं कातियानी। 

२६६. ... विस्सासिकानं यदिदं नकुलमाता गहपतानी। 

२६७. ... अनुस्सवप्पसन्नानं यदिदं काळी उपासिका कुलघरिका [कुलघरिका (क०)] ति। 
वग्गो सत्तमो। 


एतदग्गवग्गो चुद्दसमो । 


१५. अद्वानपाळि 
९. पठमवग्गो 


२६८. “अट्टानमेतं, भिक्खवे, अनवकासो यं दिड्टिसम्पन्नो पुग्गलो कञ्चि [किञ्चि (क०)] सङ्घारं निच्चतो 
उपगच्छेय्य । नेतं ठानं विज्जति। ठानञ्च खो एतं, भिक्खवे, विज्जति यं पुथुज्जनो कञ्चि सङ्कारं निच्चतो उपगच्छेय्य । 
ठानमेतं विज्जती”ति। 


२६९. “अट्टानमेतं, भिकखवे, अनवकासो यं दिट्टिसम्पन्नो पुग्गलो कञ्चि सङ्घारं सुखतो उपगच्छेय्य । नेतं ठानं 
विज्जति। ठानञ्च खो एतं, भिक्खवे, विज्जति यं पुथुज्जनो कञ्चि सङ्घारं सुखतो उपगच्छेय्य। ठानमेतं विज्जती 'ति। 


२७०. “अट्ठानमेतं, भिक्खवे, अनवकासो यं दिट्टिसम्पन्नो पुग्गलो कञ्चि धम्मं अत्ततो उपगच्छेय्य । नेतं ठानं 
विज्जति। ठानञ्च खो एतं, भिकखवे, विज्जति यं पुथुज्जनो कञ्चि धम्मं अत्ततो उपगच्छेय्य | ठानमेतं विज्जती 'ति। 


२७१. “ अट्ठानमेतं, भिकखवे, अनवकासो यं दिट्टिसम्पन्नो पुग्गलो मातरं जीविता वोरोपेय्य । नेतं ठानं विज्जति। 
ठानञ्च खो, भिक्खवे, विज्जति यं पुथुज्जनो मातरं जीविता वोरोपेय्य। ठानमेतं विज्जती 'ति। 


२७२. “अट्टानमेतं, भिक्खवे, अनवकासो यं दिड्टिसम्पन्नो पुग्गलो पितरं जीविता वोरोपेय्य । नेतं ठानं विज्जति। 
ठानञ्च खो एतं, भिक्खवे, विज्जति यं पुथुज्जनो पितरं जीविता वोरोपेय्य। ठानमेतं विज्जती'ति। 


२७३. “अट्टानमेतं, भिक्खवे, अनवकासो यं दिट्टिसम्पन्नो पुग्गलो अरहन्तं जीविता वोरोपेय्य। नेतं ठानं विज्जति। 
ठानञ्च खो एतं, भिक्खवे, विज्जति यं पुथुज्जनो अरहन्तं जीविता वोरोपेय्य । ठानमेतं विज्जती”ति। 


२७४. “अट्ठानमेतं, भिक्खवे, अनवकासो यं दिड्टिसम्पन्नो पुग्गलो तथागतस्स पदुटुचित्तो लोहितं उप्पादेय्य । नेतं 
ठानं विज्जति। ठानञ्च खो एतं, भिक्खवे, विज्जति यं पुथुज्जनो तथागतस्स पदुटुचित्तो लोहितं उप्पादेय्य। ठानमेतं 
विज्जती”ति। 

२७५. “अट्टानमेतं, भिक्खवे, अनवकासो यं दिट्ठिसम्पन्नो पुग्गलो सङ्घं भिन्देय्य। नेतं ठानं विज्जति। ठानञ्च खो 
एतं, भिक्खवे, विज्जति यं पुथुज्जनो सङ्घं भिन्देय्य। ठानमेतं विज्जती 'ति। 


२७६. “ अड्ठानमेतं, भिकखवे, अनवकासो यं दिड्टिसम्पन्नो पुग्गलो अञ्जं सत्थारं उद्दिसेय्य । नेतं ठानं विज्जति। 
ठानञ्च खो एतं, भिक्खवे, विज्जति यं पुथुज्जनो अज्जं सत्थारं उद्दिसेय्य। ठानमेतं विज्जती 'ति। 


२७७. “अट्टानमेतं, भिक्खवे, अनवकासो यं एकिस्सा लोकधातुया द्रे अरहन्तो सम्मासम्बुद्भा अपुब्बं अचरिमं 
उप्पज्जेय्युं। नेतं ठानं विज्जति। ठानञ्च खो एतं, भिक्खवे, विज्जति यं एकिस्सा लोकधातुया एकोव अरहं सम्मासम्बुद्भो 
उप्पज्जेय्य। ठानमेतं विज्जती 'ति। 


वग्गो पठमो। 
२. दुतियवग्गो 


२७८. “अट्ठानमेतं, भिकखवे, अनवकासो यं एकिस्सा लोकधातुया द्वे राजानो चक्कवत्ती अपुब्बं अचरिमं 
उप्पज्जेय्युं। नेतं ठानं विज्जति। ठानञ्च खो एतं, भिक्खवे, विज्जति यं एकिस्सा लोकधातुया एको राजा चक्कवत्ती 
उप्पज्जेय्य। ठानमेतं विज्जती"ति। 


२७९. “'अट्ठानमेतं, भिक्खवे, अनवकासो यं इत्थी अरहं अस्स सम्मासम्बुद्धो । नेतं ठानं विज्जति। ठानञ्च खो, एतं, 
भिक्खवे, विज्जति यं पुरिसो अरहं अस्स सम्मासम्बुद्भो । ठानमेतं विज्जती"ति। 


२८०. “अद्ठानमेतं, भिक्खवे, अनवकासो यं इत्थी राजा अस्स चक्कवत्ती। नेतं ठानं विज्जति। ठानञ्च खो एतं, 
भिक्खवे, विज्जति यं पुरिसो राजा अस्स चक्कवत्ती। ठानमेतं विज्जती”ति। 


ब्रह्मत्तं कारेय्य । ठानमेतं विज्जती 'ति। 


२८४. ““अट्ठानमेतं, भिक्खवे, अनवकासो यं कायदुच्चरितस्स इट्टो कन्तो मनापो विपाको निब्बत्तेय्य । नेतं ठानं 
बिज्जति। ठानञ्च खो एतं, भिक्खवे, विज्जति यं कायदुच्चरितस्स अनिट्ठो अकन्तो अमनापो विपाको निब्बत्तेय्य | ठानमेतं 
विज्जती”ति। 


विपाको निब्बत्तेय्य नेतं ठानं विज्जति । ठानञ्च खो एतं, भिक्खवे, विज्जति यं मनोदुच्चरितस्स अनिट्टो अकन्तो अमनापो 
विपाको निन्बत्तेय्य । ठानमेतं विज्जती”ति । 
वग्गो दुतियो । 


३. ततियवग्गो 

२८७. “अट्टानमेतं, भिकखवे, अनवकासो यं कायसुचरितस्स अनिट्ठो अकन्तो अमनापो विपाको निब्बत्तेय्य । नेतं 
ठानं विज्जति | ठानञ्च खो एतं, भिक्खवे, बिज्जति यं कायसुचरितस्स इट्टो कन्तो मनापो विपाको निब्बत्तेय्य। ठानमेतं 
विज्जती”ति। 


२८८-२८९. “अट्ठानमेतं, भिक्खवे, अनवकासो यं वचीसुचरितस्स...पे०... मनोसूचरितस्स अनिट्ठो अकन्तो 
अमनापो विपाको निब्बत्तेय्य । नेतं ठानं विज्जति। ठानञ्च खो एतं, भिक्खवे, विज्जति यं मनोसुचरितस्स इट्टो कन्तो मनापो 
विपाको निन्बत्तेय्य । ठानमेतं विज्जती 'ति। 


२९०. “अड्टानमेतं, भिकखवे, अनवकासो यं कायदुच्चरितसमङ्गी तन्निदाना तप्पच्चया कायस्स भेदा परं मरणा 
सुगतिं सग्गं लोकं उपपज्जेय्य | नेतं ठानं विज्जति ठानञ्च खो एतं, भिक्खवे, विज्जति यं कायदुच्चरितसमङ्गी तन्निदाना 
तप्पच्चया कायस्स भेदा परं मरणा अपायं दुग्गतिं विनिपातं निरयं उपपज्जेय्य। ठानमेतं विज्जती 'ति। 


२९१-२९२. “अट्ठानमेतं, भिक्खवे, अनवकासो यं वचीदुच्चरितसमङ्गी...पे०... यं मनोदुच्चरितसमङ्गी तन्निदाना 
तप्पच्चया कायस्स भेदा परं मरणा सुगति सग्गं लोकं उपपज्जेय्य। नेतं ठानं विज्जति। ठानञ्च खो एतं, भिक्खवे, विज्जति 
यं मनोदुच्चरितसमङ्गी तन्निदाना तप्पच्चया कायस्स भेदा परं मरणा अपायं दुग्गतिं विनिपातं निरयं उपपज्जेय्य। ठानमेतं 
विज्जती”ति। 


२९३. “अट्ठानमेतं, भिकखवे, अनवकासो यं कायसुचरितसमङ्गी तन्निदाना तप्पच्चया कायस्स भेदा परं मरणा 
अपायं दुग्गति विनिपातं निरयं उपपज्जेय्य । नेतं ठानं विज्जति। ठानञ्च खो एतं, भिक्खवे, विज्जति यं कायसुचरितसमङ्गी 
तन्निदाना तप्पच्चया कायस्स भेदा परं मरणा सुगतिं सग्गं लोकं उपपज्जेय्य। ठानमेतं विज्जती 'ति। 


२९४-२९५. “अद्ठानमेतं, भिक्खवे, अनवकासो यं वचीसुचरितसमङ्गी...पे०... यं मनोसुचरितसमङ्गी तन्निदाना 
तप्पच्चया कायस्स भेदा परं मरणा अपायं दुग्गति विनिपातं निरयं उपपज्जेस्य । नेतं ठानं विज्जति | ठानञ्च खो एतं, 
भिक्खवे, विज्जति यं मनोसुचरितसमङ्गी तन्निदाना तप्पच्चया कायस्स भेदा परं मरणा सुगतिं सग्गं लोकं उपपज्जेय्य। 
ठानमेतं विज्जती"ति। 


वग्गो ततियो। 


अद्ठानपाळि पन्नरसमो। 


१६. एकधम्मपाळि 
९. पठमवग्गो 


२९६. “एकधम्मो, भिक्खवे, भावितो बहुलीकतो एकन्तनिब्बरिदाय विरागाय निरोधाय उपसमाय अभिञ्ञाय 
सम्बोधाय निब्बानाय संवत्तति। कतमो एकधम्मो? बुद्धानुस्सति। अयं खो, भिक्खवे, एकधम्मो भावितो बहुलीकतो 
एकन्तनिब्बिदाय विरागाय निरोधाय उपसमाय अभिञ्ञाय सम्बोधाय निब्बानाय संवत्तती"ति। 

२९७. “एकधम्मो, भिकखवे, भावितो बहुलीकतो एकन्तनिब्बिदाय विरागाय निरोधाय उपसमाय अभिञ्ञाय 
सम्बोधाय निब्बानाय संवत्तति। कतमो एकधम्मो? धम्मानुस्सति...पे०... सङ्घानुस्सति... सीलानुस्सति... चागानुस्सति... 
देवतानुस्सति... आनापानस्सति... मरणस्सति... कायगतासति... उपसमानुस्सति। अयं खो, भिक्खवे, एकधम्मो भावितो 
बहुलीकतो एकन्तनिब्बिदाय विरागाय निरोधाय उपसमाय अभिञ्ञाय सम्बोधाय निब्बानाय संवत्तती”ति। 


वग्गो पठमो । 
२. दुतियवग्गो 


२९८. “नाहं, भिक्खवे, अञ्जं एकधम्मम्पि समनुपस्सामि येन अनुष्पन्ना वा अकुसला धम्मा उप्पज्जन्ति उप्पन्ना वा 
अकुसला धम्मा भिय्योभावाय वेपुल्लाय संवत्तन्ति यथयिदं, भिक्खवे, मिच्छादिट्टि | मिच्छादिड्रिकस्स, भिक्खवे, अनुप्पन्ना 
चेव अकुसला धम्मा उप्पज्जन्ति उप्पन्ना च अकुसला धम्मा भिय्योभावाय वेपुल्लाय संवत्तन्ती”ति। 


२९९. “नाहं, भिक्खवे, अञ्जं एकधम्मम्पि समनुपस्सामि येन अनुप्पन्ना वा कुसला धम्मा उप्पज्जन्ति उप्पन्ना वा 
कुसला धम्मा भिय्योभावाय वेपुल्लाय संवत्तन्ति यथयिदं, भिक्खवे, सम्मादिडि। सम्मादिड्रिकस्स, भिक्खवे, अनुप्पन्ना चेव 
कुसला धम्मा उप्पज्जन्ति उप्पन्ना च कुसला धम्मा भिय्योभावाय वेपुल्लाय संवत्तन्ती”ति। 


३००. “नाहं, भिक्खवे, अञ्ज एकधम्मम्पि समनुपस्सामि येन अनुप्पन्ना वा कुसला धम्मा नुप्पज्जन्ति उप्पन्ना वा 
कुसला धम्मा परिहायन्ति यथयिदं, भिक्खवे, मिच्छादिट्टि। मिच्छादिट्टिकस्स, भिक्खवे, अनुप्पन्ना चेव कुसला धम्मा 
नुप्पज्जन्ति उप्पन्ना च कुसला धम्मा परिहायन्ती”ति। 


३०१. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा अकुसला धम्मा नुप्पज्जन्ति उप्पन्ना वा 
अकुसला धम्मा परिहायन्ति यथयिदं, भिकखवे, सम्मादिडटि। सम्मादिड्रिकस्स, भिकखवे, अनुप्पन्ना चेव अकुसला धम्मा 
नुप्पज्जन्ति उप्पन्ना च अकुसला धम्मा परिहायन्ती”ति। 


३०२. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा मिच्छादिट्टि उप्पज्जति उप्पन्ना वा 
मिच्छादि्टि पवडुति यथयिदं, भिकखवे, अयोनिसोमनसिकारो । अयोनिसो, भिक्खवे, मनसि करोतो अनुप्पन्ना चेव 
मिच्छादिट्टि उप्पज्जति उप्पन्ना च मिच्छादिद्ठि पवड्ढती 'ति। 


३०३. “नाहं, भिक्खवे, अञ्ञं एकधम्मम्पि समनुपस्सामि येन अनुप्पन्ना वा सम्मादिद्ठि उप्पज्जति उप्पन्ना वा 
सम्मादिट्टि पवड्डति यथयिदं, भिक्खवे, योनिसोमनसिकारो। योनिसो, भिकखवे, मनसि करोतो अनुप्पन्ना चेव सम्मादिट्टि 
उप्पज्जति उप्पन्ना च सम्मादिद्वि पवड्ती”ति। 


३०४. “नाहं, भिक्खवे, अञ्जं एकधम्मम्पि समनुपस्सामि येन [येनेवं (सी० स्या० कं० पी०)] सत्ता कायस्स भेदा परं 
मरणा अपायं दुग्गति विनिपातं निरयं उपपज्जन्ति यथयिदं, भिक्खवे, मिच्छादिट्टि। मिच्छादिड्टिया, भिकखवे, समन्नागता 
सत्ता कायस्स भेदा परं मरणा अपायं दुग्गति विनिपातं निरयं उपपज्जन्ती”ति। 


३०५. “नाहं, भिकखवे, अञ्ञं एकधम्मम्पि समनुपस्सामि येन सत्ता कायस्स भेदा परं मरणा सुगति सग्गं लोकं 

उपपज्जन्ति यथयिदं, भिक्खवे, सम्मादिट्टि। सम्मादिड्टिया, भिकखवे, समन्नागता सत्ता कायस्स भेदा परं मरणा सुगति 
सग्गं लोकं उपपज्जन्ती 'ति। 


३०६. “मिच्छादिट्रिकस्स, भिक्खवे, पुरिसपुग्गलस्स यञ्चेव कायकम्मं यथादिट्टि समत्तं समादिन्नं यञ्च वचीकम्मं... 
पे०... यञ्च मनोकम्मं यथादिट्टि समत्तं समादिन्नं या च चेतना या च पत्थना यो च पणिधि ये च सङ्घारा सब्बे ते धम्मा 
अनिट्ठाय अकन्ताय अमनापाय अहिताय दुक्खाय संवत्तन्ति । तं किस्स हेतु? दिद्ठि हिस्स [दिट्टि हि (सी० स्या० कं० पी०)], 
भिक्खवे, पापिका | सेय्यथापि, भिक्खवे, निम्बबीजं वा कोसातकिबीजं वा तित्तकलाबुबीजं वा अल्लाय पथविया [पठविया 
(सी० स्या० कं० पी०)] निक्खित्तं यञ्चेब पथविरसं उपादियति यञ्च आपोरसं उपादियति सनब्बं तं तित्तकत्ताय कटुकत्ताय 
असातत्ताय संवत्तति। तं किस्स हेतु? बीजं हिस्स [वीजं (सी० स्या० कं० पी०)], भिक्खवे, पापकं | एवमेवं खो, भिक्खवे, 
मिच्छादिट्रिकस्स पुरिसपुग्गलस्स यञ्चेव कायकम्मं यथादिट्टि समत्तं समादिन्नं यञ्च वचीकम्मं...पे०... यञ्च मनोकम्मं 
यथादिद्ठि समत्तं समादिन्नं या च चेतना या च पत्थना यो च पणिधि ये च सङ्घारा सब्बे ते धम्मा अनिट्टाय अकन्ताय 
अमनापाय अहिताय दुक्खाय संवत्तन्ति। तं किस्स हेतु? दिद्ठि हिस्स, भिकखवे, पापिका 'ति। 


३०७. “सम्मादिड्टिकस्स, भिकखवे, पुरिसपुग्गलस्स यञ्चेव कायकम्मं यथादिद्टि समत्तं समादिन्नं यञ्च वचीकम्मं... 
पे०... यञ्च मनोकम्मं यथादिट्टि समत्तं समादिन्नं या च चेतना या च पत्थना यो च पणिधि ये च सङ्घारा सब्बे ते धम्मा इट्टाय 
कन्ताय मनापाय हिताय सुखाय संवत्तन्ति। तं किस्स हेतु? दिट्ठि हिस्स, भिक्खवे, भद्दिका। सेय्यथापि, भिक्खवे, उच्छुबीजं 
वा सालिबीजं वा मृद्दिकाबीजं वा अल्लाय पथविया निक्खित्तं यञ्चेव पथविरसं उपादियति यञ्च आपोरसं उपादियति सब्बं 
तं मधुरत्ताय सातत्ताय असेचनकत्ताय संवत्तति। तं किस्स हेतु? बीजं हिस्स, भिक्खवे, भद्दक | एवमेवं खो, भिकखवे, 
सम्मादिद्विकस्स पुरिसपुग्गलस्स यञ्चेव कायकम्मं यथादिट्टि समत्तं समादिन्नं यञ्च वचीकम्मं..पे०... यञ्च मनोकम्मं 
यथादिडि समत्तं समादिन्नं या च चेतना या च पत्थना यो च पणिधि ये च सङ्घारा सब्बे ते धम्मा इट्टाय कन्ताय मनापाय 
हिताय सुखाय संवत्तन्ति । तं किस्स हेतु? दिद्ठि हिस्स, भिक्खवे, भहिका”ति। 


वग्गो दुतियो। 
३. ततियवग्गो 


३०८. “एकपुग्गलो, भिक्खवे, लोके उप्पज्जमानो उप्पज्जति बहुजनअहिताय बहुजनअसुखाय, बहुनो जनस्स 
अनत्थाय अहिताय दुकखाय देवमनुस्सानं । कतमो एकपुग्गलो? मिच्छादिट्टिको होति विपरीतदस्सनो। सो बहुजनं सद्भम्मा 
बुड्टापेत्वा असद्भम्मे पतिड्ठापेति। अयं खो, भिकखवे, एकपुग्गलो लोके उप्पज्जमानो उप्पज्जति बहुजनअहिताय 
बहुजनअसुखाय, बहुनो जनस्स अनत्थाय अहिताय दुक्खाय देवमनुस्सान"'न्ति। 


३०९. “एकपुग्गलो, भिक्खवे, लोके उप्पज्जमानो उप्पज्जति बहुजनहिताय बहुजनसुखाय, बहुनो जनस्स अत्थाय 
हिताय सुखाय देवमनुस्सानं । कतमो एकपुग्गलो? सम्मादिड्टिको होति अविपरीतदस्सनो। सो बहुजनं असद्भम्मा वुद्ठापेत्वा 
सद्भम्मे पतिट्ठापेति अयं खो, भिक्खवे, एकपुग्गलो लोके उपपज्जमानो उप्पज्जति बहुजनहिताय बहुजनसुखाय, बहुनो 
जनस्स अत्थाय हिताय सुखाय देवमनुस्सान''न्ति। 


३१०. “नाहं, भिक्खवे, अञ्ज एकधम्मम्पि समनुपस्सामि यं एवं महासावज्जं यथयिदं, भिक्खवे, मिच्छादिट्टि। 

मिच्छादिद्विपरमानि, भिक्खवे, महासावज्जानी 'ति [वज्जानीति (सी० स्या० कं०)]। 


३११. “नाहं, भिकखवे, अञ्जं एकपुग्गलम्पि समनुपस्सामि यो एवं बहुजनअहिताय पटिपन्नो बहुजनअसुखाय, बहुनो 
जनस्स अनत्थाय अहिताय दुक्खाय देवमनुस्सानं यथयिदं, भिक्खवे, मक्खलि मोघपुरिसो। सेय्यथापि, भिक्खवे, नदीमुखे 
खिप्पं [खिपं (सी० स्या० कं० पी०)] उड्लेय्य [ओड्टेय्य (सी०), उज्झेय्य (क०)] बहूनं मच्छानं अहिताय दुक्खाय अनयाय 
ब्यसनाय; एवमेवं खो, भिक्खवे, मक्खलि मोघपुरिसो मनुस्सखिप्पं मञ्जे लोके उप्पन्नो बहूनं सत्तानं अहिताय दुक्खाय 
अनयाय ब्यसनाया*ति। 


३१२. “दुरवखाते, भिकखवे, धम्मविनये यो च समादपेति [समादापेति (?)] यञ्च समादपेति यो च समादपितो 
तथत्ताय पटिपज्जति सब्बे ते बहुं अपुञ्ञं पसवन्ति। तं किस्स हेतु? दुरक्खातत्ता, भिकखवे, धम्मस्सा^ति। 


३१३. “स्वाक्खाते, भिक्खवे, धम्मविनये यो च समादपेति यञ्च समादपेति यो च समादपितो तथत्ताय पटिपज्जति 
सब्बे ते बहुं पुञ्जं पसवन्ति। तं किस्स हेतु? स्वाकखातत्ता, भिक्खवे, धम्मस्सा"ति। 


३१४. “दुरक्खाते, भिक्खवे, धम्मविनये दायकेन मत्ता जानितब्बा, नो पटिग्गाहकेन। तं किस्स हेतु? दुरक्खातत्ता, 
भिक्खवे, धम्मस्सा”ति। 


३१५. “स्वाक्खाते, भिक्खवे, धम्मविनये पटिग्गाहकेन मत्ता जानितब्बा, नो दायकेन । तं किस्स हेतु? स्वाकखातत्ता, 
भिक्खवे, धम्मस्सा"ति। 


३१६. “दुरकखाते, भिक्खवे, धम्मविनये यो आरद्भवीरियो सो दुक्खं विहरति । तं किस्स हेतु? दुरकखातत्ता, भिक्खवे, 
धम्मस्सा"ति। 


३१७. “स्वाक्खाते, भिकखवे, धम्मविनये यो कुसीतो सो दुक्खं विहरति। तं किस्स हेतु? स्वाकखातत्ता, भिक्खवे, 
धम्मस्सा ति। 


३१८. “दुरक्खाते, भिक्खवे, धम्मविनये यो कुसीतो सो सुखं विहरति। तं किस्स हेतु? दुरक्खातत्ता, भिक्खवे, 
धम्मस्सा ति। 


३१९. “स्वाक्खाते, भिक्खवे, धम्मविनये यो आरद्धवीरियो सो सुखं विहरति। तं किस्स हेतु? स्वाक्खातत्ता, 
भिक्खवे, धम्मस्सा"ति। 


३२०. “सेय्यथापि, भिक्खवे, अप्पमत्तकोपि गृथो दुग्गन्धो होति; एवमेवं खो अहं, भिक्खवे, अप्पमत्तकम्पि भवं न 
वण्णेमि, अन्तमसो अच्छरासङ्घातमत्तम्पि” । 


३२१. “सेय्यथापि, भिक्खवे, अप्पमत्तकम्मि मुत्तं दुग्गन्धं होति... अप्पमत्तकोपि खेळी दुग्गन्धो होति... अप्पमत्तकोपि 
पुब्बो दुग्गन्धो होति... अप्पमत्तकम्पि लोहितं दुग्गन्धं होति; एवमेवं खो अहं, भिक्खवे, अप्पमत्तकम्पि भवं न वण्णेमि, 
अन्तमसो अच्छरासङ्घातमत्तम्पि'। 


www.tipitaka.org Vipassana Research Institute 


Page 26 sur 33 


वग्गो ततियो। 
४. चतुत्थवग्गो 


३२२. “सेय्यथापि, भिक्खवे, अप्पमत्तकं इमस्मिं जम्बुदीपे आरामरामणेय्यकं वनरामणेय्यकं भूमिरामणेय्यकं 
पोक्खरणिरामणेय्यकं; अथ खो एतदेव बहुतरं यदिदं उक्कूलविकूलं नदीविदुग्गं खाणुकण्टकद्ठानं [खाणुकण्डकधानं (सी० 
पी०)] पब्बतविसमं; एवमेवं खो, भिक्खवे, अप्पका ते सत्ता ये थलजा, अथ खो एतेव सत्ता बहुतरा ये ओदका”। 


३२३. ... एवमेवं खो, भिवखवे, अप्पका ते सत्ता ये मनुस्सेसु पच्चाजायन्ति; अथ खो एतेव सत्ता बहुतरा ये अञ्ञत्र 
मनुस्सेहि पच्चाजायन्ति । 


.. एवमेवं खो, भिकखवे, अप्पका ते सत्ता ये मज्झिमेसु जनपदेसु पच्चाजायन्ति; अथ खो एतेव सत्ता बहुतरा ये 
पच्चन्तिमेसु जनपदेसु पच्चाजायन्ति अविञ्ञातारेसु मिलक्खेसु [मिलक्खूसु (क०)]। 


३२४. ... एवमेवं खो, भिक्खवे, अप्पका ते सत्ता ये पञ्जवन्तो अजळा अनेळमूगा पटिबला सुभासितदुब्भासितस्स 
अत्थमञ्ञातुं; अथ खो एतेव सत्ता बहुतरा ये दुप्पञ्जा जळा एळमूगा न पटिबला सुभासितदुब्मासितस्स अत्थमञ्ञातुं । 


३२५. ... एवमेवं खो, भिक्खवे, अप्पका ते सत्ता ये अरियेन पञ्जाचक्खुना समन्नागता; अथ खो एतेव सत्ता बहुतरा 
ये अविज्जागता सम्मूळहा । 


३२६. ... एवमेवं खो, भिकखवे, अप्पका ते सत्ता ये लभन्ति तथागतं दस्सनाय; अथ खो एतेव सत्ता बहुतरा ये न 
लभन्ति तथागतं दस्सनाय। 


३२७. ... एवमेवं खो, भिक्खवे, अप्पका ते सत्ता ये लभन्ति तथागतप्पवेदितं धम्मविनयं सवनाय; अथ खो एतेव 
सत्ता बहुतरा ये न लभन्ति तथागतप्पवेदितं धम्मविनयं सवनाय। 


३२८. ... एवमेवं खो, भिक्खवे, अप्पका ते सत्ता ये सुत्वा धम्मं धारेन्ति; अथ खो एतेव सत्ता बहुतरा ये सुत्वा धम्मं न 
धारेन्ति । 


३२९. ... एवमेवं खो, भिक्खवे, अप्पका ते सत्ता ये धातानं [धतानं (सी० स्या० कं० पी०)] धम्मानं अत्थं 
उपपरिक्खन्ति; अथ खो एतेव सत्ता बहुतरा ये धातानं धम्मानं अत्थं न उपपरिक्खन्ति । 


३३०. ... एवमेवं खो, भिक्खवे, अप्पका ते सत्ता ये अत्थमञ्ञाय धम्ममञ्ञाय धम्मानुधम्मं पटिपज्जन्ति; अथ खो 
एतेव सत्ता बहुतरा ये अत्थमञ्ञाय धम्ममञ्ञाय धम्मानुधम्मं न पटिपज्जन्ति। 


३३९. ... एवमेवं खो, भिक्खवे, अप्पका ते सत्ता ये संवेजनियेसु ठानेसु संविज्जन्ति; अथ खो एतेव सत्ता बहुतरा ये 
संवेजनियेसु ठानेसु न संविज्जन्ति। 


३३२. ... एवमेवं खो, भिक्खवे, अप्पका ते सत्ता ये संविग्गा योनिसो पदहन्ति; अथ खो एतेव सत्ता बहुतरा ये संविग्गा 

योनिसो न पदहन्ति। 


३३३. ... एवमेवं खो, भिक्खवे, अप्पका ते सत्ता ये ववस्सग्गारम्मणं करित्वा लभन्ति समाधि [चित्तस्स समाधि 
(सी०)] लभन्ति चित्तस्सेकग्गतं [चित्तस्सेकग्गं (सी०)]; अथ खो एतेव सत्ता बहुतरा ये ववस्सग्गारम्मणं करित्वा न 
लभन्ति समाधि न लभन्ति चित्तस्सेकग्गतं । 


३३४. ... एवमेवं खो, भिक्खवे, अप्पका ते सत्ता ये अन्नग्गरसग्गानं लाभिनो; अथ खो एतेव सत्ता बहुतरा ये 
अन्नग्गरसग्गानं न लाभिनो, उञ्छेन कपालाभतेन यापेन्ति । 


३३५. ... एवमेवं खो, भिकखवे, अप्पका ते सत्ता ये अत्थरसस्स धम्मरसस्स विमुत्तिरसस्स लाभिनो; अथ खो एतेव 
सत्ता बहुतरा ये अत्थरसस्स धम्मरसस्स विमृत्तिरसस्स न लाभिनो। तस्मातिह, भिकखवे, एवं सिक्खितब्बं - अत्थरसस्स 
धम्मरसस्स विमुत्तिरसस्स लाभिनो भविस्सामाति। एवञ्हि वो, भिकखवे, सिक्खितब्बन्ति। 


३३६-३३८. “सेय्यथापि, भिकखवे, अप्पमत्तकं इमस्मिं जम्बुदीपे आरामरामणेय्यकं वनरामणेय्यकं भूमिरामणेय्यकं 
पोक्खरणिरामणेय्यकं; अथ खो एतदेव बहुतरं यदिदं उक्कूलविकूलं नदीविदुग्गं खाणुकण्टकट्टानं पब्बतविसमं । एवमेवं 
खो, भिक्खवे, अप्पका ते सत्ता ये मनुस्सा चुता मनुस्सेसु पच्चाजायन्ति, अथ खो एतेव सत्ता बहुतरा ये मनुस्सा चुता निरये 
पच्चाजायन्ति...पे०... तिरच्छानयोनिया पच्चाजायन्ति...पे०... पेत्तिबिसये पच्चाजायन्ति” । 


३३९-३४१. ... एवमेवं खो, भिक्खवे, अप्पका ते सत्ता ये मनुस्सा चुता देवेसु पच्चाजायन्ति; अथ खो एतेव सत्ता 
बहुतरा ये मनुस्सा चुता निरये पच्चाजायन्ति... तिरच्छानयोनिया पच्चाजायन्ति... पेत्तिविसये पच्चाजायन्ति। 


३४२-३४४. ... एवमेवं खो, भिक्खवे, अप्पका ते सत्ता ये देवा चृता देवेसु पच्चाजायन्ति; अथ खो एतेव सत्ता 
बहुतरा ये देवा चुता निरये पच्चाजायन्ति... तिरच्छानयोनिया पच्चाजायन्ति... पेत्तिविसये पच्चाजायन्ति। 


३४५-३४७. ... एवमेवं खो, भिक्खवे, अप्पका ते सत्ता ये देवा चुता मनुस्सेसु पच्चाजायन्ति; अथ खो एतेव सत्ता 
बहुतरा ये देवा चुता निरये पच्चाजायन्ति... तिरच्छानयोनिया पच्चाजायन्ति... पेत्तिविसये पच्चाजायन्ति। 


३४८-३५०. ... एवमेवं खो, भिक्खवे, अप्पका ते सत्ता ये निरया चृता मनुस्सेसु पच्चाजायन्ति; अथ खो एतेव सत्ता 
बहुतरा ये निरया चुता निरये पच्चाजायन्ति... तिरच्छानयोनिया पच्चाजायन्ति... पेत्तिविसये पच्चाजायन्ति । 


३५९-३५३. ... एवमेवं खो, भिकखवे, अप्पका ते सत्ता ये निरया चुता देवेसु पच्चाजायन्ति; अथ खो एतेव सत्ता 
बहुतरा ये निरया चृता निरये पच्चाजायन्ति... तिरच्छानयोनिया पच्चाजायन्ति... पेत्तिविसये पच्चाजायन्ति । 


३५४-३५६. ... एवमेवं खो, भिक्खवे, अप्पका ते सत्ता ये तिरच्छानयोनिया चुता मनुस्सेसु पच्चाजायन्ति; अथ खो 
एतेव सत्ता बहुतरा ये तिरच्छानयोनिया चुता निरये पच्चाजायन्ति... तिरच्छानयोनिया पच्चाजायन्ति... पेत्तिविसये 
पच्चाजायन्ति। 


३५७-३५९. ... एवमेवं खो, भिक्खवे, अप्पका ते सत्ता ये तिरच्छानयोनिया चुता देवेसु पच्चाजायन्ति; अथ खो 

एतेव सत्ता बहुतरा ये तिरच्छानयोनिया चुता निरये पच्चाजायन्ति... तिरच्छानयोनिया पच्चाजायन्ति... पेत्तिविसये 
पच्चाजायन्ति। 


३६०-३६२. ... एवमेवं खो, भिक्खवे, अप्पका ते सत्ता ये पेत्तिविसया चुता मनुस्सेसु पच्चाजायन्ति; अथ खो एतेव 
सत्ता बहुतरा ये पेत्तिविसया चुता निरये पच्चाजायन्ति... तिरच्छानयोनिया पच्चाजायन्ति.... पेत्तिविसये पच्चाजायन्ति । 


३६३-३६५. ... एवमेवं खो, भिक्खवे, अप्पका ते सत्ता ये पेत्तिविसया चुता देवेसु पच्चाजायन्ति; अथ खो एतेव सत्ता 
बहुतरा ये पेत्तिविसया चृता निरये पच्चाजायन्ति... तिरच्छानयोनिया पच्चाजायन्ति... पेत्तिविसये पच्चाजायन्ति। 


वग्गो चतुत्थो । 
जम्बुदीपपेय्यालो निड्टितो । 


एकधम्मपाळि सोळसमो। 


९७. पसादकरधम्मवग्गो 


३६६-३८९. “अद्भमिदं, भिक्खवे, लाभानं यदिदं आरञ्जिकत्तं [अरञ्ञजकत्तं (सब्बत्थ)] ...पे०... पिण्डपातिकततं... 
पंसुकूलिकत्तं... तेचीवरिकत्तं... धम्मकथिकत्तं.. विनयधरत्तं [विनयधरकत्तं (स्या० कं० पी० क०)] ... बाहुसच्चं... 
थावरेय्यं.. आकप्पसम्पदा... परिवारसम्पदा... महापरिवारता... कोलपुत्ति... बण्णपोक्खरता... कल्याणवाक्करणता... 
अप्पिच्छता... अप्पाबाधता”ति। 


सोळस पसादकरधम्मा निद्धिता। 
पसादकरधम्मवग्गो सत्तरसमो। 
२८. अपरअच्छरासङ्घातवग्गो 


३८२. “अच्छरासङ्घातमत्तम्पि चे, भिक्खवे, भिक्खु पठमं झानं भावेति, अयं वुच्चति, भिकखवे -- "भिक्खु 
अरित्तज्झानो विहरति, सत्थुसासनकरो ओवादपतिकरो, अमोघं रट्डुपिण्डं भुञ्जति' । को पन वादो ये नं बहुलीकरोन्ती ति! 


पे०... उपेक्खं चेतोविमुत्ति भावेति...पे०... । 


३९०-३९३. काये कायानुपस्सी विहरति आतापी सम्पजानो सतिमा विनेय्य लोके अभिज्झादोमनस्सं; वेदनासु 


विनेय्य लोके अभिज्झादोमनस्सं । 

३९४-३९७. अनुप्पन्नानं पापकानं अकुसलानं धम्मानं अनुप्पादाय छन्दं जनेति वायमति वीरियं [विरियं (सी० स्या० 
कं० पी०)] आरभति चित्तं पग्गण्हाति पदहति; उप्पन्नानं पापकानं अकुसलानं धम्मानं पहानाय छन्दं जनेति वायमति 
बीरियं आरभति चित्तं पग्गण्हाति पदहति। अनुप्पन्नानं कुसलानं धम्मानं उप्पादाय छन्दं जनेति वायमति वीरियं आरभति 
चित्तं पग्गण्हाति पदहति; उप्पन्नानं कुसलानं धम्मानं ठितिया असम्मोसाय भिय्योभावाय वेपुल्लाय भावनाय पारिपूरिया 
छन्दं जनेति वायमति वीरियं आरभति चित्तं पग्गण्हाति पदहति । 


३९८-४०१. छन्दसमाधिपधानसङ्घारसमन्नागतं इद्धिपादं भावेति... वीरियसमाधिपधानसङ्कारसमन्नागतं इद्धिपादं 
भावेति... चित्तसमाधिपधानसङ्घारसमन्नागतं इद्भिपादं भावेति... वीमंसासमाधिपधानसङ्घारसमन्नागतं इद्धिपादं भावेति... । 


४०२-४०६. सद्धिन्द्रियं भावेति... वीरियिन्द्रियं भावेति... सतिन्द्रियं भावेति... समाधिन्द्रियं भावेति... पञ्जिन्द्रियं 
भावेति... । 


४०७-४९२९. सद्धाबलं भावेति... वीरियबलं भावेति... सतिबलं भावेति... समाधिबलं भावेति... पञ्जाबलं भावेति... । 


४१२-४१८. सतिसम्बोज्झङ्गं भावेति... धम्मविचयसम्बोज्झङ्गं भावेति... बीरियसम्बोज्झङ्गं भावेति... पीतिसम्बोज्झङ्गं 
भावेति... पस्सद्भिसम्बोज्झङ्ग भावेति... समाधिसम्बोज्झङ्गं भावेति... उपेवखासम्बोज्झङ्गं भावेति... । 


४१९-४२६. सम्मादिट्विं भावेति... सम्मासङ्कप्पं भावेति... सम्मावाचं भावेति... सम्माकम्मन्तं भावेति... सम्माआजीवं 
भावेति... सम्मावायामं भावेति... सम्मासति भावेति... सम्मासमाधि भावेति... । 


४२७-४३४. [दी० नि० २.१७३; म० नि० २.२४९; ३० नि० ८.६५] अज्झत्तं रूपसञ्जी बहिद्भा रूपानि पस्सति 
परित्तानि सुबण्णदुब्बण्णानि। तानि अभिभुय्य जानामि पस्सामीति - एवंसञ्जी होति... अज्झत्तं रूपसञ्जी बहिद्धा 
रूपानि पस्सति अप्पमाणानि सुवण्णदुब्बण्णानि। तानि अभिभुय्य जानामि पस्सामी'ति - एवंसञ्जी होति... अज्झत्तं 
अरूपसञ्जी बहिद्भा रूपानि पस्सति परित्तानि सुवण्णदुब्बण्णानि। तानि अभिभुय्य जानामि पस्सामी'ति - एवंसञ्जी 
होति... अज्झत्तं अरूपसञ्जी बहिद्भा रूपानि पस्सति अप्पमाणानि सुवण्णदुब्बण्णानि। तानि अभिभुय्य जानामि 
पस्सामी'ति - एवंसञ्जी होति... अज्झत्तं अरूपसञ्जी बहिद्धा रूपानि पस्सति नीलानि नीलवण्णानि नीलनिदस्सनानि 
नीलनिभासानि। 'तानि अभिभुय्य जानामि पस्सामीति -- एवंसञ्जी होति... अज्झत्तं अरूपसञ्जी बहिद्धा रूपानि पस्सति 
पीतानि पीतवण्णानि पीतनिदस्सनानि पीतनिभासानि। "तानि अभिभुय्य जानामि पस्सामी'ति -- एवंसञ्जी होति... अज्झत्तं 
अरूपसञ्ञी बहिद्भा रूपानि पस्सति लोहितकानि लोहितकवण्णानि लोहितकनिदस्सनानि लोहितकनिभासानि। 'तानि 
अभिभुय्य जानामि पस्सामी ति एवंसञ्जी होति... अज्झत्तं अरूपसञ्ञी बहिद्धा रूपानि पस्सति ओदातानि ओदातवण्णानि 
ओदातनिदस्सनानि ओदातनिभासानि। "तानि अभिभुय्य जानामि पस्सामी'ति - एवंसज्जी होति... । 


४३५-४४२. रूपी रूपानि पस्सति... अज्झत्तं अरूपसञ्जी बहिद्धा रूपानि पस्सति सुभन्तेव अधिमृत्तो होति... 
सब्बसो रूपसञ्ञानं समतिक्कमा पटिघसञ्जानं अत्थङ्गमा नानत्तसञ्जानं अमनसिकारा अनन्तो आकासोति 
आकासानञ्चायतनं उपसम्पज्ज विहरति... सब्बसो आकासानञ्चायतनं समतिक्कम्म अनन्तं विञ्जाणन्ति 
विञ्ञाणञ्चायतनं उपसम्पज्ज विहरति... सब्बसो विञ्ञजाणञ्चायतनं समतिक्कम्म नत्थि किञ्चीति आकिञ्चञ्जायतनं 
उपसम्पज्ज विहरति... सब्बसो आकिञ्चञ्ञायतनं समतिक्कम्म नेवसञ्ञानासञ्ञजायतनं उपसम्पज्ज विहरति... सब्बसो 

नेवसञ्ञानासञ्ञायतनं समतिक्कम्म सञ्जावेदयितनिरोधं उपसम्पज्ज विहरति... । 


४४३-४५२. पथवीकसिणं भावेति... आपोकसिणं भावेति... तेजोकसिणं भावेति... वायोकसिणं भावेति... 
नीलकसिणं भावेति... पीतकसिणं भावेति... लोहितकसिणं भावेति... ओदातकसिणं भावेति... आकासकसिणं भावेति... 
विञ्ञजाणकसिणं भावेति... । 


४५३-४६२. असुभसञ्ञं भावेति... मरणसञ्जं भावेति... आहारे पटिकूलसञ्ञं भावेति... सब्बलोके 
अनभिरतिसञ्जं [अनभिरतसञ्ञं (सी० स्या० कं० पी०)] भावेति... अनिच्चसञ्ञं भावेति... अनिच्चे दुकखसञ्जं भावेति... 
दुक्खे अनत्तसञ्जं भावेति... पहानसञ्जं भावेति... विरागसञ्ञं भावेति... निरोधसञ्ञं भावेति... । 


४६३-४७२. अनिच्चसञ्जं भावेति... अनत्तसञ्ञं भावेति... मरणसञ्ञं भावेति... आहारे पटिकूलसञ्ञं भावेति... 
सब्बलोके अनभिरतिसञ्जं भावेति... अड्टिकसञ्जं भावेति... पुळवकसञ्ञं [पुळूबकसञ्जं (क०)] भावेति... विनीलकसञ्ञं 
भावेति... विच्छिहकसञ्ञं भावेति... उद्भुमातकसञ्जं भावेति... । 


४७३-४८२. बुद्धानुस्सतिं भावेति... धम्मानुस्सति भावेति... सङ्घानुस्सति भावेति... सीलानुस्सति भावेति... 
चागानुस्सति भावेति... देवतानुस्सतिं भावेति... आनापानस्सति भावेति... मरणस्सति भावेति... कायगतासतिं भावेति... 
उपसमानुस्सति भावेति... । 


४८३-४९२. पठमज्झानसहगतं सद्भिन्द्रियं भावेति... वीरियिन्द्रियं भावेति... सतिन्द्रियं भावेति... समाधिन्द्रियं 
भावेति... पञ्जिन्द्रियं भावेति... सद्धाबलं भावेति... वीरियबलं भावेति... सतिबलं भावेति... समाधिबलं भावेति... पञ्ञाबलं 
भावेति... । 


समाधिन्द्रियं भावेति... पञ्जिन्द्रियं भावेति... सद्धाबलं भावेति... वीरियबलं भावेति... सतिबलं भावेति... समाधिबलं 
भावेति... पञ्जाबलं भावेति। अयं वुच्चति, भिक्खवे - "भिक्खु अरित्तज्झानो विहरति सत्थुसासनकरो ओवादपतिकरो, 
अमोघं रटुपिण्डं भुञ्जति' । को पन वादो ये नं बहुलीकरोन्ती”ति! 


अपरअच्छरासङ्घातवग्गो अट्ठारसमो । 


१९. कायगतासतिवग्गो 


५६३. “यस्स कस्सचि, भिक्खवे, महासमुद्दो चेतसा फुटो अन्तोगधा तस्स कुन्नदियो या काचि समुहङ्गमा; एवमेवं, 
भिक्खवे, यस्स कस्सचि कायगता सति भाविता बहुलीकता अन्तोगधा तस्स कुसला धम्मा ये केचि विज्जाभागिया”ति। 


५६४-५७०. “एकधम्मो, भिक्खवे, भावितो बहुलीकतो महतो संवेगाय संवत्तति... महतो अत्थाय संवत्तति... महतो 
योगकखेमाय संवत्तति... सतिसम्पजञ्ञाय संवत्तति... जाणदस्सनप्पटिलाभाय संवत्तति... दिटुधम्मसुखविहाराय संवत्तति... 
बिज्जाविमुत्तिफलसच्छिकिरियाय संवत्तति। कतमो एकधम्मो? कायगता सति। अयं खो, भिकखवे, एकधम्मो भावितो 

बहुलीकतो महतो संवेगाय संवत्तति... महतो अत्थाय संवत्तति... महतो योगकखेमाय संवत्तति... सतिसम्पजञ्ञाय 
संवत्तति... जाणदस्सनप्पटिलाभाय संवत्तति... दिटुधम्मसुखविहाराय संवत्तति... विज्जाविमुत्तिफलसच्छिकिरियाय 
संवत्तती"ति। 


५७१९. “एकधम्मे, भिक्खवे, भाविते बहुलीकते कायोपि पस्सम्भति, चित्तम्पि पस्सम्भति, वितक्कविचारापि 
बूपसम्मन्ति, केवलापि विज्जाभागिया धम्मा भावनापारिपूरिं गच्छन्ति । कतमस्मि एकधम्मे? कायगताय सतिया । इमस्मिं 
खो, भिक्खवे, एकधम्मे भाविते बहुलीकते कायोपि पस्सम्भति, चित्तम्पि पस्सम्भति, वितक्कविचारापि वूपसम्मन्ति, 
केवलापि विज्जाभागिया धम्मा भावनापारिपूरिं गच्छन्ती 'ति। 


५७२. “एकधम्मे, भिक्खवे, भाविते बहुलीकते अनुपपन्ना चेव अकुसला धम्मा नुप्पज्जन्ति, उप्पन्ना च अकुसला 
धम्मा पहीयन्ति। कतमस्मिं एकधम्मे? कायगताय सतिया। इमस्मिं खो, भिकखवे, एकधम्मे भाविते बहुलीकते अनुप्पन्ना 
चेव अकुसला धम्मा नुप्पज्जन्ति, उपपन्ना च अकुसला धम्मा पहीयन्ती”ति। 


५७३. “एकधम्मे, भिक्खवे, भाविते बहुलीकते अनुपपन्ना चेव कुसला धम्मा उप्पज्जन्ति, उप्पन्ना च कुसला धम्मा 
भिय्योभावाय वेपुल्लाय संवत्तन्ति। कतमस्मिं एकधम्मे? कायगताय सतिया। इमस्मिं खो, भिकखवे, एकधम्मे भाविते 
बहुलीकते अनुष्पन्ना चेव कुसला धम्मा उप्पज्जन्ति, उप्पन्ना च कुसला धम्मा भिय्योभावाय वेपुल्लाय संवत्तन्ती”ति। 


५७४. “एकधम्मे, भिक्खवे, भाविते बहुलीकते अविज्जा पहीयति, विज्जा उप्पज्जति, अस्मिमानो पहीयति, 
अनुसया समुग्घातं गच्छन्ति, संयोजना पहीयन्ति कतमस्मिं एकधम्मे? कायगताय सतिया। इमस्मिं खो, भिकखवे, 
एकधम्मे भाविते बहुलीकते अविज्जा पहीयति, विज्जा उप्पज्जति, अस्मिमानो पहीयति, अनुसया समुग्घातं गच्छन्ति, 
संयोजना पहीयन्ती”ति। 


५७५-५७६. “एकधम्मो, भिक्खवे, भावितो बहुलीकतो पञ्ञापभेदाय संवत्तति... अनुपादापरिनिब्बानाय संवत्तति। 
कतमो एकधम्मो? कायगता सति। अयं खो, भिक्खवे, एकधम्मो भावितो बहुलीकतो पञ्ञापभेदाय संवत्तति... 
अनुपादापरिनिब्बानाय संवत्तती”ति। 


५७७-५७९. “एकधम्मे, भिक्खवे, भाविते बहुलीकते अनेकधातुपटिवेधो होति... नानाधातुपटिबेधो होति... 
अनेकधातुपटिसम्भिदा होति। कतमस्मिं एकधम्मे? कायगताय सतिया। इमस्मिं खो, भिक्खवे, एकधम्मे भाविते बहुलीकते 
अनेकधातुपटिवेधो होति... नानाधातुपटिवेधो होति... अनेकधातुपटिसम्भिदा होती 'ति। 


५८०-५८३. “एकधम्मो, भिकखवे, भावितो बहुलीकतो सोतापत्तिफलसच्छिकिरियाय संवत्तति... 
सकदागामिफलसच्छिकिरियाय संवत्तति... अनागामिफलसच्छिकिरियाय संवत्तति... अरहत्तफलसच्छिकिरियाय संवत्तति। 
कतमो एकधम्मो? कायगता सति। अयं खो, भिक्खवे, एकधम्मो भावितो बहुलीकतो सोतापत्तिफलसच्छिकिरियाय 
संवत्तति... सकदागामिफलसच्छिकिरियाय संवत्तति... अनागामिफलसच्छिकिरियाय संवत्तति... अरहत्तफलसच्छिकिरियाय 
संवत्तती”ति। 


५८४-५९९. “एकधम्मो, भिकखवे, भावितो बहुलीकतो पञ्जापटिलाभाय संवत्तति... पञ्जावुद्धिया संवत्तति... 

पञ्जावेपुल्लाय संवत्तति... महापञ्ञताय संवत्तति... पुथुपञ्जताय संवत्तति... विपुलपञ्ञताय संवत्तति... 
गम्भीरपञ्ञताय संवत्तति... असामन्तपञ्ञताय [असमत्थपञ्ञताय (स्या० कं०), असमत्तपञ्ञताय (क०), 
असमन्तपञ्ञताय (टीका) पटि० म० अट्ठ० २.३.१ पस्सितब्बं] संवत्तति... भूरिपञ्ञताय संवत्तति... पञ्जाबाहुल्लाय 
संवत्तति... सीघपञ्जताय संवत्तति... लहुपञ्ञताय संवत्तति... हासपञ्ञताय [हासुपञ्ञताय (सी० पी०)] संवत्तति... 
जवनपञ्ञताय संवत्तति... तिक्खपञ्ञताय संवत्तति... निब्बेधिकपञ्ञताय संवत्तति। कतमो एकधम्मो? कायगता सति। 
अयं खो, भिक्खवे, एकधम्मो भावितो बहुलीकतो पञ्जापटिलाभाय संवत्तति... पञ्ञावुद्धिया संवत्तति... पञ्ञावेपुल्लाय 
संवत्तति... महापञ्ञताय संवत्तति... पुथुपञ्ञताय संवत्तति... विपुलपञ्ञताय संवत्तति... गम्भीरपञ्ञताय संवत्तति... 
असामन्तपञ्ञताय संवत्तति... भुरिपञ्ञताय संवत्तति... पञ्जाबाहुल्लाय संवत्तति... सीघपञ्ञताय संवत्तति... लहुपञ्ञताय 
संवत्तति... हासपञ्ञताय संवत्तति... जवनपञ्जताय संवत्तति... तिकखपञ्जताय संवत्तति... निब्बेधिकपञ्ञताय 
संवत्तती"ति। 


कायगतासतिवग्गो एकूनवीसतिमो । 


२०. अमतवग्गो 


६००. “अमतं ते, भिक्खवे, न परिभुञ्जन्ति ये कायगतासतिं न परिभुञ्जन्ति। अमतं ते, भिकखवे, परिभुञ्जन्ति ये 
कायगतासति परिभुञ्जन्ती”ति। 


६०१. “अमतं तेसं, भिकखवे, अपरिभृत्तं येसं कायगतासति अपरिभुत्ता। अमतं तेसं, भिक्खवे, परिभुत्तं येसं 
कायगतासति परिभुत्ता ति। 


६०२. “अमतं तेसं, भिक्खवे, परिहीनं येसं कायगतासति परिहीना । अमतं तेसं, भिक्खवे, अपरिहीनं येसं 
कायगतासति अपरिहीना”ति। 


६०३. “अमतं तेसं, भिक्खवे, विरद्धं येसं कायगतासति विरद्धा। अमतं तेसं, भिक्खवे, आरद्भं [अविरद्धं (क०)] 
येसं कायगतासति आरद्भा”ति। 


६०४. “अमतं ते, भिक्खवे, पमादिंसु ये कायगतासति पमादिंसु । अमतं ते, भिकखवे, न पमादिंसु ये कायगतासति न 
पमार्दिसु । 


६०५. “अमतं तेसं, भिक्खवे, पमुटुं येसं कायगतासति पमुट्ठा । अमतं तेसं, भिक्खवे, अप्पमुटुं येसं कायगतासति 
अप्पमुड्डा”ति। 


६०६. “अमतं तेसं, भिक्खवे, अनासेवितं येसं कायगतासति अनासेविता। अमतं तेसं, भिक्खवे, आसेवितं येसं 
कायगतासति आसेविता”ति। 


६०७. “अमतं तेसं, भिक्खवे, अभावितं येसं कायगतासति अभाविता। अमतं तेसं, भिक्खवे, भावितं येसं 
कायगतासति भाविता”ति। 

६०८. “अमतं तेसं, भिकखवे, अबहुलीकतं येसं कायगतासति अबहुलीकता। अमतं तेसं, भिकखवे, बहुलीकतं येसं 
कायगतासति बहुलीकता”ति। 


६०९. “अमतं तेसं, भिक्खवे, अनभिञ्ञातं येसं कायगतासति अनभिञ्ञाता। अमतं तेसं, भिक्खवे, अभिञ्ञातं 
येसं कायगतासति अभिञ्ञजाता”ति। 


६१०. अमतं तेसं, भिक्खवे, अपरिञ्ञातं येसं कायगतासति अपरिञ्ञाता। अमतं तेसं, भिक्खवे, परिञ्ञातं येसं 
कायगतासति परिञ्ञाता”ति। 


६११. “अमतं तेसं, भिकखवे, असच्छिकतं येसं कायगतासति असच्छिकता। अमतं तेसं, भिकखवे, सच्छिकतं येसं 
कायगतासति सच्छिकता"ति। (....) [(एककनिपातस्स सुत्तसहस्सं समत्तं |) (सी० स्या० कं० पी०)] 


(इदमवोच भगवा। अत्तमना ते भिक्खू भगवतो भासितं अभिनन्दुन्ति।) [( ) एत्थन्तरे पाठो सी० स्या० कं० पी० 
पोत्थकेसु नत्थि] 


अमतवग्गो वीसतिमो। 


एककनिपातपाळि निद्धिता। 

